Ορίστηκε η επιτροπή για την αξιολόγηση των υποψηφίων διοικητών και αναπληρωτών διοικητών του ΕΣΥ, υπό την προεδρία του γενικού γραμματέα του υπουργείου Υγείας Πέτρο Γιαννουλάτο.

Σύμφωνα με τη σχετική απόφαση, η επιτροπή θα προχωρήσει σε αξιολόγηση των νυν διοικητών και αναπληρωτών διοικητών σε συνέχεια των εκθέσεων αξιολόγησης των διοικητών των οικείων Υγειονομικών Περιφερειών.

Παράλληλα, η επιτροπή έχει αναλάβει τη σύνταξη καταλόγου αξιολόγησης των υποψηφίων, έπειτα από πρόσκληση του υπουργού Υγείας για εκδήλωση ενδιαφέροντος και εν συνεχεία θα κάνει εισήγηση προς τον υπουργό Υγείας, ο οποίος διορίζει τελικά τους διοικητές και αναπληρωτές διοικητές.