Νέα μελέτη της Μονάδας Εφηβικής Υγείας του νοσοκομείου Παίδων Αγία Σοφία δείχνει πως η ηλικία που οι νέοι κάνουν σεξ για πρώτη φορά πέφτει συνεχώς, στο πέρασμα των χρόνων.

Σύμφωνα με έρευνα που πραγματοποίησε η Μονάδα σε δείγμα 529 εφήβων της Αττικής, το 20% έχει ξεκινήσει την σεξουαλική του ζωή στην ηλικία των 16 ετών. Μάλιστα το 44,3% ξεκίνησε στην ηλικία των 14 ετών , το 33% στα 15 ενώ το ποσοστό είναι μικρότερο στα 16 (2,3%) έναντι των 12 και 13 ετών (5,7% και 10,2% αντίστοιχα)!

Σύμφωνα με παιδοψυχιάτρους, το σώμα στην εφηβεία βιώνει μια σειρά βιολογικών και ψυχολογικών αλλαγών, για αυτό και οι ψυχολόγοι συνιστούν στους γονείς των εφήβων να μην ανησυχούν και να μη φοβούνται τη σεξουαλικότητα του παιδιού τους, αλλά αντιθέτως να τα εμπιστεύονται και να τα συμβουλεύουν προκειμένου να διαφυλάξουν την υγεία τους.

Πηγή: onmed.gr