Η Ένωση Νοσηλευτών Ελλάδος, στα πλαίσια συνεργασίας με τη Γενική Γραμματεία Δημόσιας Υγείας του Υπουργείου Υγείας, καλεί τα μέλη της όπως δηλώσουν τη διαθεσιμότητά τους, προκειμένου να συνεπικουρήσουν στο σημαντικό έργο της περίθαλψης των προσφύγων, σε συνεργασία με τις υπηρεσίες του Υπουργείου Εσωτερικών για τη μεταναστευτική πολιτική.
Με αφορμή τη συγκεκριμένη συνεργασία, η ΕΝΕ θα δημιουργήσει ένα μητρώο εθελοντών ανά Περιφερειακό Τμήμα, ενισχύοντας το κοινωνικό πρόσωπο του ρόλου των Νοσηλευτών, αρχίζοντας την εθελοντική μας δράση από έναν πληθυσμό που δοκιμάζεται ιδιαίτερα μέσα σε συνθήκες ξεριζωμού, απανθρωπιάς και θανάτου.
Στην κατεύθυνση αυτή, παρακαλούμε τους ενδιαφερόμενους να αποστείλουν τα στοιχεία τους (Ονοματεπώνυμο, Α.Μ και Περ. Τμήμα ΕΝΕ, τηλέφωνο και e-mail) στο info@enne.gr, ώστε να καταχωρηθούν στο υπό σύσταση μητρώο εθελοντών.
Το μητρώο θα αποσταλεί στο Υπουργείο Υγείας με την πεποίθηση της ηθικής και έμπρακτης επιβράβευσης των συμμετεχόντων.