<div class=""><strong>Γράφει η Άννα Σταυράκη</strong></div>
<div class=""></div>
<div id="yui_3_16_0_1_1424789649186_38413" class=""><span id="yui_3_16_0_1_1424789649186_38378" class="">Πρώτα είναι η δύσκολη διάγνωση που ταλανίζει τους ασθενείς από ειδικότητα σε ειδικότητα μέχρι την τελική γνωμάτευση. Αν είναι αρκετά τυχεροί θα έχουν αποφύγει διάγνωση για άσθμα και θα έχουν σταματήσει εδώ και καιρό να παίρνουν ψυχοφάρμακα ως τα μόνα ενδεδειγμένα για την ασυνήθιστη δύσπνοια που παρουσιάζουν με το αιτιολογικό του ίσως να είναι ψυχολογικό πρόβλημα. Αφού ξεπεράσουν όλους τους σκοπέλους τότε έρχεται η τραγική πραγματικότητα. Πάσχουν από Πνευμονική Υπέρταση πρέπει να μην σταματήσουν ούτε δευτερόλεπτο τη θεραπεία γιατί μια κακή θεραπεία θα τους στείλει στον θάνατο μέσα το πολύ σε τρία χρόνια. Και σαν να μην έφτανε αυτό όπως καταγγέλει η πρόεδρος του Συλλόγου Ασεθνών με Πνευμονική Υπέρταση, κ. Ιωάννα Αλυσανδράτου, κάθε μήνα περνάνε επιτροπή οι ασθενείς για πιστοποίηση της νόσου και αρχίζουν τον μαραθώνιο εύρεσης των φαρμάκων τους από φαρμακείο σε φαρμακείο. Πολύ συχνά έχει σώσει ζωές η αλληλλεγγύη που έχουν οι ασθενείς μεταξύ τους καθώς ανταλλάσουν ακόμα και φάρμακα για να κρατήσουν μέχρι την επόμενη συνταγή. Ο χρόνος της ζωής τους κρέμεται ακόμα και στο λεπτό. Η πρόγνωση είναι χειρότερη και από πολλούς καρκίνους.</span></div>
<div id="yui_3_16_0_1_1424789649186_38412" class=""><span class=""> </span></div>
<div id="yui_3_16_0_1_1424789649186_38408" class=""><span id="yui_3_16_0_1_1424789649186_38411" class="">Η Πνευμονική Υπέρταση (ΠΥ) είναι μια σοβαρή, προοδευτική, και απειλητική για τη ζωή νόσος </span><span id="yui_3_16_0_1_1424789649186_38410" class="">της καρδιάς και των πνευμόνων, στην οποία η πίεση του αίματος στις πνευμονικές αρτηρίες είναι πάνω από 25 </span><span class="" lang="EN-US">mm</span> <span class="" lang="EN-US">Hg</span><span id="yui_3_16_0_1_1424789649186_38409" class=""> (χιλιοστά στήλης υδραργύρου)<span id="yui_3_16_0_1_1424789649186_38447" class="">  </span>και η οποία μπορεί να οδηγήσει σε<span class="">  </span>ανεπάρκεια της δεξιάς καρδιάς και θάνατο.</span></div>
<div id="yui_3_16_0_1_1424789649186_38407" class=""><span class=""> </span></div>
<div class=""><span class="">Σύμφωνα με το 5<sup class="">ο</sup> συμπόσιο Πνευμονικής Υπέρτασης, που διεξήχθη στη Νίκαια της Γαλλίας, η Πνευμονική Υπέρταση ταξινομείται κλινικά σε 5 ομάδες σύμφωνα με το αίτιο στο οποίο οφείλεται. Η επίδραση της νόσου σε κάθε ασθενή διαφοροποιείται ανάλογα με το υποκείμενο αίτιο της νόσου, την έγκαιρη διάγνωση και έναρξη θεραπείας.<span class="">  </span>Η διαχείριση των ασθενών με ΠΥ πρέπει να γίνεται σε εξειδικευμένο κέντρο ΠΥ, ούτως ώστε να <span class="">λαμβάνουν την καλύτερη δυνατή αντιμετώπιση.</span></span></div>
<div class=""><span class=""> </span></div>
<div class=""><span class="">Η Πνευμονική Αρτηριακή Υπέρταση (ΠΑΥ), μία από τις πέντε αναφερόμενες ομάδες ΠΥ, είναι μια προοδευτική και απειλητική για τη ζωή ασθένεια η οποία <span class="">μπορεί να οδηγήσει σταδιακά σε σημαντική μείωση της λειτουργικής ικανότητας των ασθενών, σε δεξιά καρδιακή ανεπάρκεια και θάνατο. Η ΠΑΥ είναι μία σπάνια νόσος και επηρεάζει περίπου 15-109 άτομα ανά εκατομμύριο πληθυσμού σε παγκόσμιο επίπεδο. Είναι πιο διαδεδομένη σε νεότερες γυναίκες από ότι στους άνδρες και σε ποσοστό 30-50%, η ΠΑΥ είναι άγνωστης αιτιολογίας.</span></span></div>
<div class=""><span class=""> </span></div>
<div class=""><span class="">Σύμφωνα με τον Καθηγητή Παθολογίας-Εντατικής Θεραπείας Στυλιανό Ορφανό, Πρόεδρο της Ελληνικής Εταιρείας Μελέτης Πνευμονικής Υπέρτασης και Αναπληρωτή Υπεύθυνου<span class="">     </span>του Διακλινικού Ιατρείου Πνευμονικής Υπέρτασης του Πανεπιστημιακού Νοσοκομείου Αθηνών «Αττικόν», τόσο στην ανίχνευση, όσο και στην παρακολούθηση της νόσου σημαντικό ρόλο έχει το υπερηχογράφημα καρδιάς, αλλά η διάγνωση της πνευμονικής αρτηριακής υπέρτασης γίνεται μόνο με δεξιό καρδιακό καθετηριασμό. «Ο δεξιός καρδιακός καθετηριασμός (σε συνδυασμό με άλλες ενδεικνυόμενες διαγνωστικές εξετάσεις) θα καθορίσει τον τύπο της πνευμονικής υπέρτασης και την ενδεικνυόμενη θεραπεία» δήλωσε. «Η θεραπεία αφορά τη λήψη γενικών υποστηρικτικών μέτρων και τη χορήγηση ειδικών φαρμάκων και απαιτεί συνεχή αξιολόγηση της βαρύτητας και της ανταπόκρισης. Η διαγνωστική και θεραπευτική στρατηγική οφείλει να εφαρμόζεται σε ειδικά κέντρα σε συνεργασία με τους παραπέμποντες ιατρούς. Η καλή αυτή συνεργασία αποτελεί κλειδί για την επιτυχή αντιμετώπιση της νόσου» κατέληξε.</span></div>
<div class=""><span class=""> </span></div>
<div class=""><span class="">Παρά τις διάφορες θεραπευτικές επιλογές για την ΠΑΥ που είναι διαθέσιμες για πάνω από μια δεκαετία, η πρόγνωση για αυτούς τους ασθενείς δεν είναι καλή και η ανάγκη για νέες θεραπευτικές επιλογές και έρευνα είναι επιτακτική. Επί του παρόντος, η θνησιμότητα των ασθενών με ΠΑΥ παραμένει σε υψηλά επίπεδα και εξακολουθεί να είναι 15 % στο 1 έτος και 32 % στα 3 χρόνια μετά τη διάγνωση.</span></div>
<div class=""><span class=""> </span></div>
<div class=""><span class="">Η Χρόνια Θρομβοεμβολική Πνευμονική Υπέρταση (ΧΘΠΥ), ένας ακόμα υποτύπος της ΠΥ, είναι μια προοδευτική και απειλητική για τη ζωή νόσος. Σε αυτόν τον τύπο ΠΥ, υπάρχει θρομβοεμβολική απόφραξη των πνευμονικών αγγείων, η οποία μπορεί σταδιακά να οδηγήσει σε αυξημένη πίεση στις πνευμονικές αρτηρίες. Αυτό έχει ως<span class="">  </span>αποτέλεσμα την υπερφόρτωση της δεξιάς καρδιάς. Η ΧΘΠΥ είναι μια σπάνια ασθένεια και τα ποσοστά εμφάνισής της κυμαίνονται από 3-63 άτομα ανά εκατομμύριο πληθυσμού σε παγκόσμιο επίπεδο.</span></div>
<div class=""><span class=""> </span></div>
<div class=""><span class="">Σύμφωνα με τον Επίκουρο Καθηγητή Πνευμονολογίας-Εντατικής Θεραπείας Ηρακλή Τσαγκάρη, Γενικό Γραμματέα της Ελληνικής Εταιρείας Μελέτης Πνευμονικής Υπέρτασης και στέλεχος του Διακλινικού Ιατρείου Πνευμονικής Υπέρτασης του Πανεπιστημιακού Νοσομομείου Αθηνών, «Αττικόν», η ΧΘΠΥ μπορεί να εξελιχθεί μετά από προηγούμενα επεισόδια οξείας πνευμονικής εμβολής, αν και πολλές φορές δεν καταγράφεται στο ιστορικό προηγηθείσα πνευμονική εμβολή. Όπως είπε και ο ίδιος «Έχει βρεθεί ότι το 2-4% των ασθενών με πνευμονική εμβολή θα αναπτύξουν στο άμεσο μέλλον ΧΘΠΥ. Η σταδιακή ανάπτυξη της νόσου οδηγεί σε μεγάλες καθυστερήσεις στη διάγνωση και την αντιμετώπιση της, και καθιστά επιτακτικό τον αυξημένο ουδό επαγρύπνησης για την πρώιμη αναγνώριση των περιστατικών». «Η ενδεδειγμένη θεραπεία για τη ΧΘΠΥ είναι η Πνευμονική Ενδαρτηρεκτομή (ΠΕΑ), μία χειρουργική επέμβαση, κατά την οποία τα αγγεία των πνευμόνων καθαρίζονται από θρόμβους και ουλώδη ιστό» συνέχισε. «<span class="">Ένα σημαντικό ποσοστό ασθενών με ΧΘΠΥ (20%-40%) δεν είναι χειρουργήσιμο<span class="">  </span>και σε ποσοστό έως και 35% των ασθενών, η νόσος είναι εμμένουσα ή επανεμφανίζεται μετά την πνευμονική ενδαρτηρεκτομή.</span> <span class="">Αυτοί οι ασθενείς χρειάζονται μια αποτελεσματική συντηρητική φαρμακευτική αγωγή» κατέληξε.</span></span></div>
<div class=""><span class=""> </span></div>
<div class=""><span class="">Τι συμβαίνει όμως με την πρόσβαση των Ελλήνων ασθενών στις νεότερες θεραπείες;</span></div>
<div class=""><span class=""> </span></div>
<div class=""><span class="">Η κυρία Ιωάννα Αλυσανδράτου, Πρόεδρος του Συλλόγου Ελλήνων Ασθενών με ΠΥ σχολίασε σχετικά «Η νόσος της Π.Υ. είναι μια δύσκολη νόσος πρώτα από όλα για τον ίδιο τον ασθενή και στη συνέχεια για τον θεράποντα ιατρό. Το πιο σημαντικό για την επιβράδυνση της<span class=""> </span>εξέλιξής της είναι η σωστή και έγκαιρη διαχείρισή της. Δυστυχώς, στη χώρα μας οι δυνατότητες για τη σωστή αντιμετώπιση της νόσου είναι περιορισμένες και με εξαιρετικά βραδεία πρόοδο. Ο χρόνος είναι ο πιο σημαντικός για την ζωή του πάσχοντα με Π.Υ. Η αργοπορία λόγω των διαδικαστικών στην Ελλάδα, η δυσκολία πρόσβασης στις θεραπείες και η άγνοια της νόσου είναι οι εχθροί στην άνιση μάχη μας !!!».<span class=""> </span></span></div>
<div class=""><span class=""> </span></div>
<div class=""><span class="">Η εταιρεία </span><span class="" lang="EN-US">Bayer</span><span class=""> δραστηροποιείται εδώ και χρόνια στην έρευνα και ανάπτυξη θεραπειών για την Πνευμονική Υπέρταση και διαθέτει στην αγορά ένα ανάλογο προστακυκλίνης σε εισπνεόμενη μορφή. Πρόσφατα δε, η εταιρεία έλαβε έγκριση και για την κυκλοφορία ενός νέου, καινοτόμου φαρμάκου, που ενδείκνυται για δύο τύπους ΠΥ, την ΠΑΥ και της ΧΘΠΥ, καθιστώντας το, το πρώτο και μοναδικό εγκεκριμένο φάρμακο<span class="">    </span>παγκοσμίως για τους ασθενείς με μη χειρουργήσιμη ή εμμένουσα/υποτροπιάζουσα ΧΘΠΥ μετά από πνευμονική ενδαρτηρεκτομή.<span class="">           </span></span></div>
<div class=""><span class=""> </span></div>
<div class=""><span class="">Στην Ελλάδα αναμένεται η εμπορική διαθεσιμότητα του νέου αυτού φαρμάκου με την έκδοση της θετικής λίστας.</span></div>
<div class=""><span class=""> </span></div>