<strong>Η κατανάλωση καφέ, τσαγιού και κυρίως το τσιγάρο, κιτρινίζουν τα δόντια και χαλάνε το όμορφο χαμόγελό σας. </strong>

Ας δούμε πώς θα αποφύγετε τις δυσχρωμίες, αποκτώντας λαμπερή οδοντοστοιχία.

<strong>Μια Κλασική Περίπτωση:</strong> <em>«Παντρεύω την κόρη μου τον άλλο μήνα και είμαι πολύ αγχωμένη
</em><em>γι ’αυτό και καπνίζω πολύ.</em>

<em>Θα ήθελα κάποιο προϊόν λεύκανσης των δοντιών γιατί βρίσκω τα δόντια μου πολύ κίτρινα τον τελευταίο καιρό. </em>

<em>Υπάρχει κάτι αποτελεσματικό στο φαρμακείο ή πρέπει να πάω στον οδοντίατρο;»</em>

<strong>Η Απάντηση του Φαρμακοποιού</strong>

<em>«Η κατανάλωση καφέ, τσαγιού και κυρίως το τσιγάρο, αλλοιώνουν το χρώμα των δοντιών όπως συμβαίνει και στην περίπτωσή σας. </em>

<em>Η «χημική» λεύκανση μπορεί να πραγματοποιηθεί είτε στο οδοντιατρείο, είτε στο σπίτι. </em>

<em>Για εσάς προτείνω ένα kit λεύκανσης που θα το χρησιμοποιήσετε στο σπίτι σας, ακολουθώντας με ακρίβεια τις οδηγίες χρήσης.</em>

<img src="http://www.y-o.gr/images/Article-Images/teeth_whitening.jpg" alt="" />

<em>Για να έχετε ένα καλό αποτέλεσμα θα πρέπει κατά τη διάρκεια της θεραπείας να μην καπνίζετε και να μην καταναλώνετε ροφήματα με χρώμα».</em>

<strong>Πού Οφείλονται οι Δυσχρωμίες;</strong>

Υπάρχουν δύο μορφές δυσχρωμιών των δοντιών: Οι χρωματισμοί των δοντιών που οφείλονται σε διάφορους χρωμογόνους παράγοντες (τρόφιμα, ποτά, τσιγάρα, οδοντιατρικές επεμβάσεις, στοματικά διαλύματα), και οι χρωματισμοί των δοντιών που μπορεί να προκληθούν λόγω αλλαγών που συμβαίνουν στο δόντι, μετά από έναν τραυματισμό ή τη νέκρωσή του.

Η φθορίωση (υπερβολική πρόσληψη φθορίου κατά την παιδική ηλικία), μπορεί να οδηγήσει σε χρωματικές αλλαγές.

Ορισμένα φάρμακα σε παιδιά κάτω των 8 ετών μπορούν να ενσωματωθούν στη δομή των δοντιών και να προκαλέσουν δυσχρωμίες.

Αυτό μπορεί να συμβεί και κατά την εμβρυική περίοδο, αν αυτά τα αντιβιοτικά λαμβάνονται από τη μητέρα κατά τη διάρκεια της εγκυμοσύνης.

Τέλος υπάρχουν ορισμένες χρωστικές όπως η χολερυθρίνη και η πορφυρίνη, που προκαλούν τη δυσχρωμία των δοντιών εκ των έσω.

<strong>Λεύκανση των Δοντιών</strong>

Η λεύκανση των δοντιών ενός στόματος μοιάζει με ένα κερασάκι πάνω σε μια τούρτα.

<img src="http://www.y-o.gr/images/Article-Images/teeth_whitening1.jpg" alt="" />

Τόσο τα ούλα όσο και τα δόντια, θα πρέπει να είναι υγιή και η λεύκανση να αποτελεί την τελευταία πινελιά σε ένα όμορφο χαμόγελο.

<strong>Επιπλέον θα πρέπει να γνωρίζουμε ότι η λεύκανση είναι μια φυσιολογικά αναστρέψιμη διαδικασία και ότι για να συντηρήσουμε για μεγάλο χρονικό διάστημα τα αποτελέσματα αυτής της διαδικασίας θα πρέπει πρώτα
απ ’όλα να ακολουθήσουμε:</strong>

<strong>•</strong> Αποτελεσματική και συστηματική στοματική υγιεινή, βουρτσίζοντας τα δόντια 3 φορές την ημέρα από 3 λεπτά κάθε φορά.

<strong>•</strong> Χρήση ειδικής λευκαντικής οδοντόκρεμας, καθώς και μιας οδοντόβουρτσας με ίνες με μικροσφαιρίδια που επιτρέπουν την ήπια απόξεση των κηλίδων, εξασφαλίζοντας μια μη διαβρωτική λεύκανση των δοντιών.