Την αποκαλούν «φυτό της αθανασίας» και όχι άδικα.

Η Αλόη περιέχει <strong>75 θρεπτικά συστατικά</strong> τα οποία συνεργάζονται για ένα θεαματικό αποτέλεσμα: βιταμίνες, με κυριότερες τις C, Ε και του συμπλέγματος Β, μέταλλα, ιχνοστοιχεία, αμινοξέα, ένζυμα (βοηθούν στην διάσπαση των τροφών) μόνο- και πολύ-σακχαρίτες, στερόλες και β-καροτένιο.

Είναι γνωστό πως η Αλόη μπορεί να αντιμετωπίσει <strong>πάνω από 60 διαφορετικές παθήσεις</strong>, οι περισσότερες εκ των οποίων είναι δερματικές. Η ικανότητά της να διεισδύει βαθιά στο δέρμα, την καθιστά ιδανική αντιμετώπιση για δερματικούς ερεθισμούς με αντιβιοτική και αντιφλεγμονώδη δράση. Ακόμα με την ικανότητά της να ενισχύει την παραγωγή κολλαγόνου, αποτελεί εξαιρετικό καλλυντικό.

Με την πλούσια διατροφική της σύσταση και τις ευεργετικές της ιδιότητες στον άνθρωπο, η αλόη έχει κερδίσει επάξια μια θέση ανάμεσα στα θαυματουργά φυτά της φύσης.

<strong>Ποια τα οφέλη στην επιδερμίδα σας</strong>

1. Καταπραΰνει την επιδερμίδα, κάνοντάς την πιο απαλή

2. Μπορεί να επουλώσει πληγές ή ουλές χάρη στις αντιφλεγμωνώδεις ιδιότητες που περιέχονται στο τζελ αλόης, λειτουργώντας ως φυσικό αντισηπτικό

3. Αντιμετωπίζει το κάψιμο από τον ήλιο μιας και διεγείρει την ανάπλαση των κυττάρων, επαναφέροντας τα σωστά επίπεδα υγρασίας στην επιδερμίδα

4. Μπορεί να ανακουφίσει από τα τσιμπήματα των εντόμων ή την έκθεση σε άλλα αλλεργιογόνα όταν έρχονται σε επαφή με το δέρμα, μειώνοντας τη βλάβη στους ιστούς

5. Βοηθά στην καταπολέμηση της ακμής, μειώνει τα σπυράκια και τη φαγούρα

6. Καταπολεμά τις ραγάδες που προκαλούνται από την εγκυμοσύνη ή μετά από ξαφνική απώλεια βάρους. (Φυσικά μετά από καθημερινή χρήση τουλάχιστον 2-3 μηνών)

7. Επιβραδύνει τη γήρανση του δέρματος και συντελεί στη μείωση των ρυτίδων και των λεπτών γραμμών – αν χρησιμοποιείται τακτικά- ενώ βελτιώνει την ελαστικότητα και τη σφριγηλότητα της επιδερμίδας

8. Συμβάλλει στη σωστή ενυδάτωση της επιδερμίδας, αντιμετωπίζοντας την ξηροδερμία σε όλα τα σημεία. Μπορείς να τη χρησιμοποιήσεις ακόμη και για να ενυδατώσεις τις ξηρές φτέρνες σου

9. «Φωτίζει» την επιδερμίδα κάνοντάς την πιο λαμπερή, μειώνοντας τις σκούρες κηλίδες

10. Γενικά ενισχύει το ανοσοποιητικό σύστημα της επιδερμίδας καθώς είναι πλούσια σε σε βιταμίνες C, E, ψευδάργυρο και αντιοξειδωτικά ένζυμα.

&nbsp;

&nbsp;