<p><span style="color: #ff0000;"><strong>Πραγματοποιήθηκε την Τετάρτη 18 Ιουνίου το πρώτο Σχολείο Άσθματος στο Πρότυπο Κέντρο Υγείας Αστικού τύπου στο Δήμο Περιστερίου.</strong></span></p>
<p>Το ΚΕΕΛΠΝΟ το οποίο συνδράμει στη λειτουργία του κέντρου, όπως είχε εξαγγελθεί υλοποιεί την εφαρμογή του Σχολείου Άσθματος ,μία δράση που στο εξωτερικό έχει ήδη εφαρμοστεί και έδωσε αποτελέσματα. Η πρώτη συνάντηση που έγινε σημείωσε μεγάλη επιτυχία, αγκαλιάστηκε με ενθουσιασμό από τους συμμετέχοντες ασθενείς όπως μας δήλωσε ο υπεύθυνος του προγράμματος Πνευμονολόγος –Φυματιολόγος κ. Αλέξανδρος Κωνσταντινίδης. Οι ίδιοι οι ασθενείς νοιώθουν όπως είπανε πολύ πιο ασφαλείς αφού εκπαιδεύονται στην παθοφυσιολογία της νόσου τους και πώς να την αντιμετωπίζουν στη σωστή χρήση των αναπνευστικών συσκευών και γενικότερα πώς να αυτοδιαχειρίζονται αυτό που τους συμβαίνει με τη χρήση ροομέτρου. Μέσα από τις συναντήσεις του Σχολείου Άσθματος οι ασθενείς θα εξοικειωθούν με τη νόσο, τα συμπτώματα, το τι πρέπει και πως να αντιδράσουν .Θα απεξαρτικοποιηθούν σε μεγάλο βαθμό από το γιατρό τους θα έχουν μια πιο φυσιολογική ζωή με καλύτερη ποιότητα και παράλληλα θα μειωθούν οι επισκέψεις σε νοσοκομεία οι οποίες επιβάρυναν ασθενείς και δομές υγείας.<br />
Το πρόγραμμα του Σχολείου Άσθματος θα συνεχίσει στο Περιστέρι και από Σεπτέμβρη έχει προγραμματιστεί και στο Δήμο Ηλιούπολης.</p>
<p><strong><span style="color: #ff0000;">Πληροφορίες για το άσθμα</span></strong></p>
<p>Πάνω από 100 εκατομμύρια άνθρωποι πάσχουν από άσθμα παγκοσμίως και πολλοί άλλοι έχουν άσθμα που δεν έγινε κατορθωτή η διάγνωση του.<br />
Το βρογχικό άσθμα, είναι μια ετερογενής νόσος, η οποία είναι μια από τις πιο συχνές χρόνιες αρρώστιες της παιδικής ηλικίας και εμφανίζεται σε γενετικά προκαθορισμένα παιδιά μετά την “επέμβαση”, του περιβαλλοντικού παράγοντα. Είναι η κυριότερη αιτία απουσίας των παιδιών από το σχολείο.<br />
Πρόκειται για μια νοσολογική οντότητα, η οποία ως κύριο χαρακτηριστικό έχει την χρόνια φλεγμονώδη διεργασία στους αεραγωγούς. Η έναρξη αυτής της φλεγμονώδους (κυρίως ιωσινοφιλικής) διεργασίας συμβαίνει από την ενδομήτρια κιόλας ζωή. Πολλαπλοί παράγοντες ενοχοποιούνται για την ανάπτυξη του βρογχικού άσθματος στα παιδιά. Τέτοιοι παράγοντες είναι: η διατροφή, τα αλλεργιογόνα (εισπνεόμενα αλλά και λαμβανόμενα με την τροφή), ρυπόντες (με κυριότερο “εκπρόσωπο” στο ενδοοικογενειακό περιβάλλον το κάπνισμα), μικρόβια, και διάφοροι ψυχοκοινωνικοί παράγοντες.<br />
Οι πρόσφατες αναφορές του παγκόσμιου οργανισμού για το άσθμα (G.I.NA 2014) κάνουν ιδιαίτερη μνεία στην πρωτογενή πρόληψη στα παιδιά. Με τον πιο κατηγορηματικό τρόπο αναφέρουν ως παράγοντες μείωσης της ανάπτυξης άσθματος στα παιδιά τα ακόλουθα : α) το μητρικό θηλασμό, β) το φυσιολογικό τοκετό, γ) τη λήψη σε επαρκή ποσότητα των βιταμινών D και E, δ) την αποφυγή των αλλεργιογόνων (εισπνεόμενων και τροφικών), ε) την παντελή έλλειψηη καπνού στο σπίτι, στ) την μη άσκοπη χρήση αντιβιοτικών και αντιπυρετικών (τυχόν παρακεταμόλης) τουλάχιστον κατά τον πρώτο χρόνο ζωής.<br />
Είναι προφανής η ανάγκη και για τη χώρα μας, της ενημέρωσης των πολιτών, για το άσθμα. Με πυλώνα τις πρωτοβάθμιες δομές υγείας, και σε συνεργασία με την οικογένεια και το σχολείο για μια κοινωνία που τα παιδιά της δεν θα “ασθμαίνουν”, αλλά θα αναπνέουν ελεύθερα χωρίς καπνούς και χωρίς εξαρτήσεις. Αυτό το στόχο και το όραμα έχουν τα προγράμματα πρόληψης και αγωγής υγείας που υλοποιεί το ΚΕΕΛΠΝΟ μέσα από το Κέντρο Υγείας Περιστερίου.</p>


 Πηγή : <a href="http://www.e-reportaz.gr/%cf%83%cf%87%ce%bf%ce%bb%ce%b5%ce%af%ce%bf-%ce%ac%cf%83%ce%b8%ce%bc%ce%b1%cf%84%ce%bf%cf%82-%ce%bc%ce%b5-%cf%84%ce%b7-%cf%83%cf%85%ce%bd%ce%b4%cf%81%ce%bf%ce%bc%ce%ae-%cf%84%ce%bf%cf%85-%ce%ba%ce%b5/">e-reportaz.gr</a>