&nbsp;

Δωρεάν οφθαλμολογικό έλεγχο προσφέρει το Ελληνικό Κολλέγιο Οφθαλμολογίας, στο πλαίσιο διήμερης εκδήλωσης, 27 και 28 Ιανουαρίου, στο Πολεμικό Μουσείο Αθηνών (Ριζάρη 2), με θέμα τον «πλήρη προληπτικό έλεγχο από την παιδική έως και την τρίτη ηλικία».

Σκοπός του Κολλεγίου είναι να συμβάλει στην ενημέρωση και πρόληψη των σοβαρών οφθαλμικών παθήσεων, επισημαίνοντας ότι μόνον το 40% του γενικού πληθυσμού έχει τέλεια όραση, ενώ ο συχνός έλεγχος και η πρώιμη διάγνωση των σοβαρών οφθαλμικών παθήσεων, προστατεύει από σταδιακή ή και μόνιμη απώλεια της όρασης. Στο χώρο του μουσείου θα υπάρχουν ειδικά διαμορφωμένα ιατρεία με τελευταίας τεχνολογίας μηχανήματα, όπου θα διενεργούνται οφθαλμολογικές εξετάσεις από γιατρούς του Κολλεγίου, προς όλους τους ενδιαφερόμενους και χωρίς καμία απολύτως χρέωση.

&nbsp;