<p id="yui_3_16_0_1_1430827055813_43366"><strong id="yui_3_16_0_1_1430827055813_43410">Διπλάσιες πιθανότητες </strong><strong id="yui_3_16_0_1_1430827055813_43365">να μείνουν έγκυες με φυσικό τρόπο, έχουν  οι γυναίκες που αντιμετωπίζουν  με ρομποτική χειρουργική την ενδομητρίωση! </strong></p>
<p id="yui_3_16_0_1_1430827055813_43367">Στο συμπέρασμα αυτό καταλήγουν οι γυναικολόγοι μετά την καθιέρωση τα τελευταία χρόνια της ρομποτικής χειρουργικής στην γυναικολογία.</p>
<p id="yui_3_16_0_1_1430827055813_43369"><strong id="yui_3_16_0_1_1430827055813_43368">«Οι πιθανότητες  διπλασιάζονται στις περιπτώσεις που  οι γυναίκες πάσχουν από ελάχιστη ή ήπια ενδομητρίωση»</strong>διευκρινίζει  ο    Διδάκτορας του Πανεπιστημίου της Αθήνας, τ. Επιμελητής Μαιευτικής Γυναικολογίας του Princess Royal University Hospital London και συνεργάτης των Νοσοκομείων Μητέρα και Υγεία, <strong>κ </strong><strong id="yui_3_16_0_1_1430827055813_43415">Στέφανος Χανδακάς και προσθέτει</strong></p>
<p id="yui_3_16_0_1_1430827055813_43380"><strong id="yui_3_16_0_1_1430827055813_43379">«Είναι αποδεδειγμένο όμως  ότι η αντιμετώπιση της ενδομητρίωσης με ρομποτική χειρουργική  βελτιώνει  σημαντικά τα ποσοστά γονιμότητας</strong>».</p>
<p id="yui_3_16_0_1_1430827055813_43409"><img id="yui_3_16_0_1_1430827055813_43416" class="" src="http://i2.cmail1.com/ei/d/D1/FDA/EB8/172827/csimport/8_1.jpeg" alt="" width="359" height="431" /></p>
Σύμφωνα με τους γυναικολόγους, στις πιο σοβαρές περιπτώσεις ενδομητρίωσης ,η ρομποτική χειρουργική επέμβαση μπορεί να βοηθήσει στην αποκατάσταση <strong>της φυσιολογικής ανατομίας της πυέλου για να επιτρέψει στις ωοθήκες και τις σάλπιγγες να λειτουργήσουν καλύτερα</strong>.
<p id="yui_3_16_0_1_1430827055813_43382"><strong id="yui_3_16_0_1_1430827055813_43381">«Η ρομποτική χειρουργική στις περιπτώσεις  αφαίρεσης μεγάλων ενδομητριωμάτων μπορεί  να βελτιώσει τα ποσοστά γονιμότητας, ωστόσο υπάρχει ένα όριο ως προς το πόσο μπορεί να βελτιώσει τα ποσοστά επίτευξης εγκυμοσύνης. </strong>Η θεραπεία πρέπει να εξατομικεύεται και να εξετάζει όλες τις διαθέσιμες μεθόδους για να βοηθήσει μια γυναίκα να μείνει έγκυος» τονίζει ο <strong>Δρ Χανδακά</strong></p>
&nbsp;

<strong><span style="text-decoration: underline;">ΠΛΕΟΝΕΚΤΗΜΑΤΑ ΡΟΜΠΟΤΙΚΗΣ ΧΕΙΡΟΥΡΓΙΚΗΣ</span></strong>
<p id="yui_3_16_0_1_1430827055813_43383">Η ρομποτική χειρουργική  παρέχει την δυνατότητα στον χειρουργό να πραγματοποιεί επεμβάσεις σε δύσκολα ανατομικά σημεία του γυναικείου κόλπου και να προσδιορίζει  πώς και πότε μπορούν να μείνουν  οι γυναίκες έγκυες ή αν θα χρειαστεί να υποβληθούν σε εξωσωματική γονιμοποίηση.</p>
<p id="yui_3_16_0_1_1430827055813_43408">H θεραπεία της ενδομητρίωσης μπορεί να  περιλαμβάνει και συμπληρωματική θεραπεία μετά τη ρομποτική χειρουργική με διακοπή της περιόδου για χρονικό διάστημα, από 3 μέχρι 6 μήνες ανάλογα με το στάδιο της ενδομητρίωσης. Μετά την επέμβαση η γυναίκα:</p>

<ul id="yui_3_16_0_1_1430827055813_43385">
	<li>Επιστρέφει σπίτι την ίδια ημέρα ( το 92% των γυναικών)</li>
	<li id="yui_3_16_0_1_1430827055813_43384">Την επομένη  ημέρα στις καθημερινές δραστηριότητες</li>
	<li>Αισθάνεται ότι δεν έχει χειρουργηθεί</li>
	<li>Δεν μένουν χειρουργικές ουλές στην κοιλιά της</li>
	<li>Ο πόνος είναι  ακόμη πιο ήπιος</li>
</ul>
<p id="yui_3_16_0_1_1430827055813_43388">  <strong id="yui_3_16_0_1_1430827055813_43387"><span id="yui_3_16_0_1_1430827055813_43386" style="text-decoration: underline;">ΕΝΔΟΜΗΤΡΙΩΣΗ –ΣΥΓΧΡΟΝΗ  ΜΑΣΤΙΓΑ-ΣΥΜΠΤΩΜΑΤΑ</span></strong></p>
<p id="yui_3_16_0_1_1430827055813_43389">Σε μάστιγα εξελίσσεται  η ενδομητρίωση , που πλήττει κυρίως νέες γυναίκες (20 με 35χρόνων), καθώς σύμφωνα με στοιχεία του Παγκόσμιου Οργανισμού Υγείας υπολογίζεται ότι σήμερα πάσχουν πάνω από 176 εκατομμύρια γυναίκες σε ολόκληρο τον κόσμο !</p>
<p id="yui_3_16_0_1_1430827055813_43406"><strong id="yui_3_16_0_1_1430827055813_43407">Δεν είναι μεταδοτικό νόσημα, ούτε καρκίνος, είναι μια όμως χρόνια πάθηση που μπορεί να στερήσει τη χαρά της γονιμότητας αλλά και την καλή ποιότητα ζωής μιας γυναίκας. </strong></p>
 Κατά ενδομητρίωση τα κύτταρα από το ενδομήτριο (το εσωτερικό της μήτρας) αναπτύσσονται σε άλλα σημεία συνήθως έξω από τη μήτρα. Τα σημεία όπου εμφανίζεται συχνότερα ενδομητρίωση είναι:
<ul id="yui_3_16_0_1_1430827055813_43419">
	<li><strong>το περιτόναιο</strong></li>
	<li id="yui_3_16_0_1_1430827055813_43418"><strong>οι ωοθήκες, </strong></li>
	<li><strong>οι σάλπιγγες</strong></li>
	<li><strong>η ουροδόχος κύστη </strong></li>
</ul>
<p id="yui_3_16_0_1_1430827055813_43390">Σε σπάνιες περιπτώσεις αναπτύσσεται <strong>στο έντερο  ή ακόμα και σε άλλα όργανα (πνεύμονες, νεφρά).</strong></p>
Τα κύρια συμπτώματα της ενδομητρίωσης είναι:
<ul id="yui_3_16_0_1_1430827055813_43422">
	<li id="yui_3_16_0_1_1430827055813_43421"><strong id="yui_3_16_0_1_1430827055813_43420">πόνος   στην περιοχή της κοιλιάς ή της λεκάνης, τόσο κατά τη διάρκεια της σεξουαλικής επαφής ή μετά</strong><strong>(δυσπαρευνία)</strong><strong>, όσο και  κατά τη διάρκεια της περιόδου (δυσμηνόρροια)</strong></li>
	<li><strong>έντονη αιμορραγία και  </strong><strong>επώδυνη ούρηση </strong><strong>κατά την περίοδο</strong></li>
	<li><strong><a title="Υπογονιμότητα" href="http://cosmosepgr.cmail1.com/t/d-l-jlbitk-zkhhduui-r/" target="_blank" rel="nofollow">υπογονιμότητα</a></strong></li>
</ul>
<p id="yui_3_16_0_1_1430827055813_43391">Ωστόσο κάποιες από τις γυναίκες που έχουν ενδομητρίωση μπορεί <strong>να μην έχουν καθόλου συμπτώματα</strong>. Για το λόγο αυτό οι γυναίκες αυτές θα πρέπει να εξετάζουν αν:</p>

<ul id="yui_3_16_0_1_1430827055813_43403">
	<li><strong>η μητέρα ή αδελφή είχε ενδομητρίωση</strong></li>
	<li><strong>ξεκίνησε η έμμηνος ρύση σε νεαρή ηλικία</strong></li>
	<li id="yui_3_16_0_1_1430827055813_43404"><strong id="yui_3_16_0_1_1430827055813_43405">η έμμηνος ρύση διαρκεί πάνω από επτά ημέρες και εάν έρχεται πιο συχνά από 27 ημέρες</strong></li>
	<li><strong>δεν έχει τεκνοποιήσει ακόμα</strong></li>
	<li id="yui_3_16_0_1_1430827055813_43402"><strong id="yui_3_16_0_1_1430827055813_43401">έχει διαγνωστεί με συγγενείς ανωμαλίες των έσω γεννητικών οργάνων (δίκερη μήτρα, δίδελφη μήτρα, ατρησία υμένα κ.ά.)</strong></li>
</ul>
<p id="yui_3_16_0_1_1430827055813_43392"> <strong id="yui_3_16_0_1_1430827055813_43423">          ΕΝΔΟΜΗΤΡΙΩΣΗ ΚΑΙ  ΥΠΟΓΟΝΙΜΟΤΗΤΑ</strong>
<strong>Μία στις δυο γυναίκες</strong>  με πρόβλημα υπογονιμότητας διαγιγνώσκεται με ενδομητρίωση. Μια γυναίκα με ήπια ενδομητρίωση έχει πιθανότητα 2-4.5% το μήνα να συλλάβει φυσιολογικά (σε γόνιμα ζευγάρια το ποσοστό αυτό είναι 15-20%). Όμως αν μια γυναίκα έχει ενδομητρίωση, δεν είναι απαραίτητο ότι θα αντιμετωπίσει και υπογονιμότητα.
Δεν είναι απόλυτα ξεκάθαρο κατά ποιο τρόπο η ενδομητρίωση επηρεάζει τη γονιμότητα, ειδικά σε γυναίκες όπου δεν έχουν αναπτυχθεί συμφύσεις. Η θεωρία που επικρατεί είναι πως η ενδομητρίωση προκαλεί μικρές, αλλά σημαντικές αλλαγές στην πύελο: φλεγμονή, τροποποίηση του ανοσοποιητικού συστήματος, ορμονικές αλλαγές, αλλαγή του τρόπου λειτουργίας των σαλπίγγων ή προβλήματα στη γονιμοποίηση και την εμφύτευση του εμβρύου.</p>
<p id="yui_3_16_0_1_1430827055813_43393"> Σε πιο βεβαρημένες περιπτώσεις ενδομητρίωσης οι συμφύσεις παίζουν σημαντικό ρόλο και προκαλούν υπογονιμότητα, γιατί εμποδίζουν την απελευθέρωση του ωαρίου ή την είσοδο του σπέρματος στη σάλπιγγα, καθώς επίσης επηρεάζουν την κινητικότητα της σάλπιγγας και την ικανότητά της να κρατά το ωάριο κατά την ωορρηξία.</p>