Το ΚΕΕΛΠΝΟ συνεχίζει την επιχειρησιακή υγειονομική δράση στον καταυλισμό της Ειδομένης, με τις μονάδες του (επιστημονικό προσωπικό, ιατρικό και νοσηλευτικό), οι οποίες θα παραμείνουν όσο χρειαστεί στην περιοχή, παρά τις δύσκολες συνθήκες, αναφέρεται σε σχετική ανακοίνωση του Κέντρου. 

Τα υγειονομικά προβλήματα αντιμετωπίζονται από τα κλιμάκια που ελέγχουν και επιτηρούν επιδημιολογικά με αρτιότητα τον καταυλισμό, προστίθεται στην ανακοίνωση.

Σε κάθε περίπτωση, το ΚΕΕΛΠΝΟ θα απευθύνει έκκληση προς τους πρόσφυγες-μετανάστες, με φυλλάδιο που θα μοιραστεί στη γλώσσα τους, να μετακινηθούν σε οργανωμένους από την πολιτεία στεγασμένους χώρους, για να προστατευθούν από τις καιρικές συνθήκες που καθιστούν δυσμενή τη διαβίωσή τους, και να τύχουν ολοκληρωμένης υγειονομικής και διατροφικής περίθαλψης.
