Έχει πρόσφατα παρατηρηθεί στην Ελλάδα ένα σημαντικό <strong>πλήθος περιστατικών μόλυνσης υπολογιστών με κακόβουλο λογισμικό</strong> τύπου «Crypto–Malware».

Το κακόβουλο αυτό λογισμικό, χρησιμοποιώντας ένα εξελιγμένο σύστημα κρυπτογράφησης, <strong>κρυπτογραφεί – κλειδώνει διαφόρους τύπους αρχείων</strong>, (ενδεικτικά: *.doc, *.docx, *.xls, *.ppt, *.pdf, κλπ.), που είναι αποθηκευμένα στον ηλεκτρονικό υπολογιστή του χρήστη που έχει μολυνθεί από τον ιό, ενώ <strong>για να ξεκλειδωθούν τα αρχεία, οι δράστες ζητούν από τον χρήστη να καταβάλει χρηματικό ποσό, </strong>με τη χρήση του ψηφιακού νομίσματος bitcoin (BTC).

Το συγκεκριμένο κακόβουλο λογισμικό εξαπλώνεται – μεταδίδεται κυρίως α) μέσω μηνυμάτων ηλεκτρονικού ταχυδρομείου που φέρουν μολυσμένο επισυναπτόμενο αρχείο και β) όταν επισκεπτόμαστε επισφαλείς ή μολυσμένες ιστοσελίδες.

<strong>Τι πρέπει να κάνετε για την αποφυγή προσβολής από το προαναφερόμενο κακόβουλο λογισμικό :</strong>
<ol>
	<li>Να είστε εξαιρετικά καχύποπτοι στα μηνύματα ηλεκτρονικού μηνύματα ηλεκτρονικού ταχυδρομείου από άγνωστους αποστολείς ή άγνωστη προέλευση.  Αποφεύγετε να ανοίγετε τυχόν επισυναπτόμενα αρχεία και υπερσυνδέσμους (links).</li>
	<li>Να πληκτρολογείτε τις διευθύνσεις των ιστοσελίδων (URL) στο πρόγραμμα περιήγησης (browser), αντί να χρησιμοποιείτε υπερσυνδέσμους (links).</li>
	<li>Να είστε ιδιαίτερα προσεκτικοί κατά την πλοήγησή σας στο διαδίκτυο και  αποφεύγετε να εισέρχεστε σε άγνωστες ιστοσελίδες.</li>
	<li>Γενικότερα, να εφαρμόζετε τη πρακτική "Think before you click" – «Σκέφτομαι πριν κάνω κλικ».</li>
</ol>