Όταν κάποιο μέλος της οικογένειας πάσχει από τη νόσο του Αλτσχάιμερ, επηρεάζει τους πάντες στην οικογένεια, συμπεριλαμβανομένων των παιδιών.

Δίνοντας όμως στα παιδιά κατανοητές πληροφορίες σχετικά με το Αλτσχάιμερ θα τα βοηθήσετε να την καταλάβουν καλύτερα. Φυσικά μεγάλη σημασία έχει και το είδος της σχέσης του παιδιού με το μέλος της οικογένειας που πάσχει από το Αλτσχάιμερ, αν δηλαδή πρόκειται για κάποιο εγγόνι τότε προφανώς πρέπει να εξηγήσετε τις αλλαγές στην συμπεριφορά του παππού ή της γιαγιάς.

Πώς να ξεκινήσω τη συζήτηση

<strong>Σκεφτείτε το εξής:</strong> Βλέποντας την εξέλιξη της νόσου σε ένα αγαπημένο πρόσωπο είναι τρομακτικό για εσάς που είστε ενήλικες, πόσο μάλλον για ένα παιδί. Φανταστείτε ένα μικρό παιδί να αγωνιά να καταλάβει γιατί η γιαγιά συμπεριφέρεται τόσο παράξενα ή δεν μπορεί να θυμηθεί το όνομά του. Είναι λοιπόν σημαντικό να μην αναβάλλετε αυτή τη δύσκολη συζήτηση και να εξηγήσετε στο παιδί τι ακριβώς συμβαίνει.