Σύμφωνα με τον Ν. 4321/2015, είναι σε ισχύ η ρύθμιση βάσει της οποίας μπορούν να ρυθμιστούν ληξιπρόθεσμες οφειλές προς το ΤΣΑΥ (έως 100 δόσεις) μέχρι τις 30/4/2015. Ο ΙΣΑ έλαβε διαμαρτυρίες από μέλη του, τα οποία αν και περίμεναν ώρες στο Ταμείο, δεν κατάφεραν να καταθέσουν την σχετική αίτηση τους.
Μετά από παρέμβαση του ΙΣΑ , ο πρόεδρος του ΤΣΑΥ κ. Ε. Τσούκαλος , έδωσε εντολή να γίνονται πλέον δεκτές οι αιτήσεις περί ρύθμισης οφειλών χωρίς να υπόκεινται στον περιορισμό των 12 αιτήσεων ημερησίως και ως εκ τούτου κανείς ιατρός δεν χρειάζεται να επαναπροσέρχεται στο ταμείο.
Ενόψει της ανωτέρω αποφάσεως οι ιατροί δύνανται να προσέρχονται στο ΤΣΑΥ καθημερινά να καταθέτουν τις αιτήσεις τους και εν συνεχεία θα λαμβάνουν κλήση από τις υπηρεσίες του όταν η διαδικασία ολοκληρωθεί.
Ο ΙΣΑ θα συνεχίσει να παρεμβαίνει για τη διευκόλυνση της καθημερινότητας των ιατρών μελών του και αναμένουμε να διαπιστώσουμε την τροποποίηση της κατάστασης.