Μια ακόμη πρωτιά κατέκτησε η ήδη διπλά βραβευμένη ταινία μικρού μήκους «Το Παντοπωλείο» ως η καλύτερη εκπαιδευτική πηγή ψηφιακού αλφαβητισμού, στο διαγωνισμό που διοργάνωσε το Ίδρυμα Evens σε συνεργασία με το Ίδρυμα Modern Poland.
Η ταινία κατέλαβε την πρώτη θέση ανάμεσα σε 23 εκπαιδευτικές πηγές, σε ανοικτή ψηφοφορία που διήρκεσε από τις 2 εώς τις 15 Δεκεμβρίου 2015. Τη δεύτερη θέση κατέλαβε ο ο φορέας Association for Technology and Internet – ApTI από τη Ρουμανία για το εκπαιδευτικό βίντεο « Personal data in the Digital Age – Educational Videos («Προσωπικά Δεδομένα στην Ψηφιακή Εποχή»), ενώ στην τρίτη θέση αναδείχθηκε το Περιφεριακό Δημοτικό Σχολείο Αγγλισίδων – Μενόγειας από την Κύπρο με το έργο «Media Education Month» («Μήνας Εκπαίδευσης στα Μέσα»).
Όλες οι εκπαιδευτικές πηγές είναι αναρτημένες στην πλατφόρμα ανταλλαγής πηγών ψηφιακού αλφαβητισμού MIL/PEER.