Πολλές γυναίκες κατά τη διάρκεια της εγκυμοσύνης τους παρουσιάζουν φαγούρα στον κόλπο, γεγονός που τους προξενεί ανησυχία, ότι κάτι κακό συμβαίνει, χωρίς ωστόσο αυτό να ισχύει. 

Το σύμπτωμα της φαγούρας προέρχεται τις περισσότερες φορές από μύκητες και μάλιστα πρόκειται για μία κολπική μόλυνση η οποία οφείλεται σε συγκεκριμένο μύκητα.

Συμπτώματα:

• Φαγούρα στον κόλπο
• Ευαισθησία κατά τη διάρκεια της ούρησης
• Λευκές και πυκνές εκκρίσεις

Αν είστε, λοιπόν, έγκυος και παρουσιάζετε τα παραπάνω συμπτώματα θα πρέπει να επικοινωνήσετε με το γιατρό σας για να σας υποδείξει την κατάλληλη θεραπεία. 

Μην κάνετε το λάθος και πάρετε μόνες σας φάρμακα που ενδεχομένως να παίρνατε προτού μείνετε έγκυος, κι αυτό γιατί στην εγκυμοσύνη πολλά από αυτά δεν επιτρέπονται.

Παράλληλα, θα βοηθήσει να μην κάνετε ζεστά και καυτά μπάνια, να χρησιμοποιείτε σαπούνι χωρίς άρωμα και να φοράτε μόνο βαμβακερά εσώρουχα.

Το σημαντικότερο όλων είναι να γνωρίζετε ότι οι μύκητες δεν μπορούν να βλάψουν το μωρό σας, και έτσι με ηρεμία να ασχοληθείτε με την αντιμετώπιση του προβλήματος. 
