Ιατρικές εγκαταστάσεις των Γιατρών Χωρίς Σύνορα στην Υεμένη επλήγησαν, σύμφωνα με την ομάδα, από επιδρομή των σαουδαραβικών δυνάμεων.

Σύμφωνα με τους MSF, την ώρα του πλήγματος βρίσκονταν στην εγκατάσταση γιατροί και ασθενείς.

Το περιστατικό έγινε τη νύχτα Δευτέρας προς Τρίτη. Η αεροπορία της Σαουδικής Αραβίας, υπενθυμίζεται, συνεχίζει για έβδομο μήνα τις επιδρομές εναντίον θέσεων των ανταρτών Χούτι.

«Εγκατάσταση των MSF στην <strong>Σααντά της Υεμένης</strong> επλήγη από αριθμό αεροπορικών χτυπημάτων το βράδυ ενώ μέσα βρίσκονταν γιατροί και ασθενείς» ανέφεραν σε ανακοίνωσή τους μέσω Twitter οι Γιατροί Χωρίς Σύνορα.