Έρευνα από το Κρατικό Πανεπιστήμιο της Βόρειας Καρολίνας παρουσιάζει σημαντικά αποτελέσματα σε ό,τι αφορά τη σχέση ενός συγκεκριμένου φρούτου με τη στύση και τη διατήρησή της!

Αναλυτικότερα, οι επιστήμονες κατέληξαν στο ότι τα καρπούζια περιέχουν ένα συστατικό, την κιτρουλίνη, που μπορεί να προκαλέσει την παραγωγή συστατικού που βοηθά στη χαλάρωση των αγγείων του οργανισμού, όπως συμβαίνει με τα φάρμακα για τη στυτική δυσλειτουργία.

Η κιτρουλίνη αντιδρά με τα ένζυμα του οργανισμού όταν καταναλώνεται σε μεγάλες ποσότητες και μεταβάλλεται σε αργινίνη, ένα αμινοξύ που ωφελεί την καρδιά, το κυκλοφορικό και το ανοσοποιητικό.

Οι ερευνητές θεωρούν πως το αποτέλεσμα είναι ενδιαφέρον αλλά προκύπτουν διάφορα ζητήματα, π.χ. κάποιος θα πρέπει να φάει περίπου 6 φλιτζάνια καρπούζι για να έχει αρκετή κιτρουλίνη που θα ενισχύσει τα επίπεδα αργινίνης στο σώμα.

Πηγή: onmed.gr
