Περισσότερα από ένα δισεκατομμύριο δολάρια απαιτούνται προκειμένου η επιδημία του Ebola στη δυτική Αφρική να «περιοριστεί» σε «δεκάδες χιλιάδες κρούσματα», σύμφωνα με αξιωματούχους των Ηνωμένων Εθνών.

Ήδη, η επιδημία του φονικού ιού έχει στοιχίσει τη ζωή σε 2.461 ανθρώπους από το Φεβρουάριο, ενώ περισσότερα από τα μισά θύματα του ιού έχασαν τη ζωή τους μέσα στον τελευταίο μήνα. Το σύνολο των καταγεγραμμένων κρουσμάτων ανέρχεται σε 4.985, γεγονός που σημαίνει πως το ποσοστό θνησιμότητας του είναι 49%.

«Με απόλυτη ειλικρίνεια, αυτή η κρίση υγείας που αντιμετωπίζουμε δεν έχει παράλληλο στη σύγχρονη εποχή», δήλωσε σχετικά ο αναπληρωτής διευθυντής του Παγκόσμιου Οργανισμού Υγείας, Μπρους Άιλγουαρντ, ενώ πρόσθεσε πως η προηγούμενη εκτίμηση του ΠΟΥ για 20.000 κρούσματα, επισημαίνοντας πως ο αριθμός των νεκρών μπορεί να περιοριστεί στην κλίμακα των «δεκάδων χιλιάδων» με μία «πολύ ταχύτερη αντίδραση».

Στο πλαίσιο της προσπάθειας καταπολέμησης και μη περαιτέρω εξάπλωσης του Ebola, οι Ηνωμένες Πολιτείες ανακοίνωσαν πως θα στείλουν 3.000 άτομα στρατιωτικό προσωπικό στη δυτική Αφρική.
