Η εταιρεία εισαγωγής και εμπορίας ιατρικού υλικού υψηλής τεχνολογίας Μ.Σ. Ιακωβίδης Ελλάς Α.Ε., ανακοίνωσε τη συμφωνία διεύρυνσης συνεργασίας με τον οίκο Haemonetics Inc., Η.Π.Α.. H συνεργασία αφορά την αποκλειστική διανομή σε Ελλάδα &amp; Κύπρο των μηχανημάτων αυτοματοποιημένης συλλογής &amp; επεξεργασίας του αίματος και παραγώγων (αιμοπεταλιοαφαίρεση, πλασμαφαίρεση, κλπ.), αυτομετάγγισης σε χειρουργεία, καθώς και αιμόστασης. Η συμφωνία βρίσκεται σε ισχύ από τον Απρίλιο του 2015.
Η Μ.Σ. Ιακωβίδης διαθέτει από το 1992 τα φίλτρα αίματος - παραγώγων και τα κλειστά συστήματα λευκαφαίρεσης του αίματος του οίκου Pall Medical, η συγκεκριμένη γραμμή προϊόντων του οποίου εξαγοράστηκε το 2012 από την Haemonetics. Με την νέα αυτή συμφωνία η Μ.Σ. Ιακωβίδης Ελλάς διευρύνει το χαρτοφυλάκιο των προϊόντων της, προσφέροντας τεχνολογίες αιχμής και ολοκληρωμένες λύσεις για την διαχείριση του αίματος, καλύπτοντας όλο το φάσμα των κλινικών αναγκών των νοσοκομείων, από τα τμήματα της αιμοδοσίας έως και τα χειρουργεία.