<p>Ευχάριστα είναι τα νέα από το Τέξας, καθώς και η δεύτερη νοσοκόμα που είχε προσβληθεί από τον ιό Έμπολα, κατάφερε να τον νικήσει! </p>
<p>Σύμφωνα με ανακοίνωση της οικογένειάς της, οι γιατροί δεν μπορούσαν να εντοπίσουν τον ιό στον οργανισμό της από τις 22 Οκτωβρίου, και όπως αναφέρει ο εκπρόσωπος του νοσοκομείου όπου νοσηλευόταν στην Ατλάντα, η 29χρονη Άμπερ Βίνσον αναμένεται να πάρει εξιτήριο εντός της ημέρας. </p>
<p>Σημειώνεται πως η 29χρονη νοσηλεύτρια βρέθηκε θετική στον Έμπολα αφότου φρόντισε τον ασθενή Τόμας Ντάνκαν, τον πρώτο νεκρό της επιδημίας του Έμπολα εκτός Δυτικής Αφρικής, ο οποίος προσβλήθηκε από τον ιό κατά την επίσκεψή του στη Λιβερία, επέστρεψε στις ΗΠΑ, και έχασε τη μάχη με το φονικό ιό μετά από νοσηλεία του στο νοσοκομείο Texas Health Presbyterian του Ντάλας.</p>
<p>Η Βίνσον ήταν η δεύτερη νοσοκόμα του Texas Health Presbyterian που χτυπήθηκε από τον Έμπολα αφού φρόντισε τον Ντάνκαν, μετά την Νίνα Φαμ, η οποία επίσης έχει ξεπεράσει την ασθένεια.</p>



Πηγή : eReportaz