<p>Ελεύθερος αφέθηκε χθες ο 41χρονος βοσκός από τα Τρίκαλα καθώς και η φίλη του και η μητέρα του, που συνελήφθησαν για υπόθεση αρχαιοκαπηλίας.</p>
<p>Υπενθυμίζεται πως οι άνδρες της ΕΛ.ΑΣ. πραγματοποίησαν έρευνες σε χώρους που βρίσκονται σε Αθήνα, Κόρινθο, Θεσσαλία και Ήπειρο, σε μια προσπάθεια να εντοπίσουν αρχαία αντικείμενα μεγάλης αξίας, όπως νομίσματα, εικόνες και επιτύμβιες στήλες τα οποία φέρονται να προέρχονται από την περιοχή της Ηπείρου.</p>
<p>Στην κατοχή του βοσκού βρέθηκαν πιστόλια, ανιχνευτές μετάλλων και πάνω από 50.000 ευρώ.</p>
<p>Αξίζει να σημειωθεί ότι ο 41χρονος είχε ιδιαιτέρως υψηλά γούστα στα αυτοκίνητα, καθώς φέρεται να διαθέτει δύο Ferrari, μία BMW και ένα τζιπ μάρκας Mercedes.</p>
<p>H δικάσιμος ορίστηκε στα τέλη του Μαΐου.</p>