<strong>Ούτε η δυστυχία, ούτε η ευτυχία έχουν άμεση επίπτωση στη θνησιμότητα, αποφαίνεται διεθνής επιστημονική ομάδα.</strong>

Στην πραγματικότητα, αυτό που συνήθως συμβαίνει, δεν είναι ότι οι δυστυχισμένοι αρρωσταίνουν περισσότερο, αλλά το αντίθετο, ότι δηλαδή οι άρρωστοι νιώθουν πιο δυστυχισμένοι και αγχωμένοι.

Σύμφωνα με τους επιστήμονες, <strong>η κακή υγεία προκαλεί δυστυχία</strong>, <strong>γι' αυτό έχει συσχετιστεί με την αυξημένη θνησιμότητα. Όμως η ίδια η δυστυχία από μόνη της δεν φαίνεται να φέρνει πρόωρο θάνατο</strong> από καρκίνο, καρδιοπάθεια ή άλλη αιτία.

Οι ερευνητές των Πανεπιστημίων της Οξφόρδης και της Νέας Νότιας Ουαλίας, με επικεφαλής τον καθηγητή σερ Ρίτσαρντ Πέτο, μελέτησαν στοιχεία για περίπου 700.000 γυναίκες, κατά μέσο όρο 59 ετών, από τις οποίες οι 30.000 πέθαναν στη διάρκεια 10 ετών.

Η ανάλυση έδειξε ότι δεν υπήρχε διαφορά στο ποσοστό θνησιμότητας μεταξύ όσων προηγουμένως είχαν δηλώσει σε σχετικά ερωτηματολόγια ότι ένιωθαν ευτυχισμένες και όσων είχαν δηλώσει δυστυχισμένες.