Το πρόβλημα της τροφοδοσίας με καύσιμα του ΕΚΑΒ ήρθε να λύσει με απόφασή της η Εταιρεία Ελληνικά πετρέλαια, κάτι που έχει κάνει και με τα αυτοκίνητα της πυροσβεστικής αλλά και με τα καύσιμα των αγροτών ειδικά τώρα που δεν δίνουν πιστώσεις τα περισσότερα πρατήρια καυσήμων.

Το πρόβλημα της τροφοδοσίας του ΕΚΑΒ ήταν οξύ αφού υπήρχαν περιπτώσεις που δεν διενεργούνταν δρομολόγιο για παραλαβή ασθενή εξ αιτίας της αδυναμίας τροφοδοσίας του οχήματος με καύσιμα στα πλαίσια της περικοπής δαπανών τόσο από το υπουργείο υγείας όσο και από τα πρατήρια καυσίμων που δεν έδιναν πιστώσεις. Τα ελληνικά πετρέλαια έδωσαν άμεσα λύση καλύπτοντας πάγιες ανάγκες του ΕΚΑΒ αλλά και της πυροσβεστικής ειδικά τώρα που διανύουμε περίοδο αυξημένων απαιτήσεων όσον αφορά την δασοπυροπροστασία.