Ο Ιατρικός Σύλλογος Αθηνών δέχθηκε με ανακούφιση τη κατάθεση τροπολογίας που προβλέπει τη δυνατότητα παράτασης μέχρι 29.2.2016 της ιατροφαρμακευτικής κάλυψης από τον ΕΟΠΥΥ, των ασφαλισμένων του τομέα ΕΤΑΑ που δεν είναι ασφαλιστικά ενήμεροι και οφείλουν ασφαλιστικές εισφορές ετών 2011, 2012 και 2013.
Ενώ στο αρχικώς κατατεθέν νομοσχέδιο του Υπουργείου Οικονομικών «Ρυθμίσεις για τη λήψη άμεσων μέτρων για την αντιμετώπιση της ανθρωπιστικής κρίσεως κλπ διατάξεις» που συνυπογράφεται και από τον Υπουργό Υγείας και Κοινωνικών Ασφαλίσεων, στο άρθρο 30§1, προβλεπόταν η δυνατότητα παράτασης μέχρι 29.2.2016 της ιατροφαρμακευτικής κάλυψης από τον ΕΟΠΥΥ, των ασφαλισμένων του τομέα βιομηχανικών /ΕΤΑΑ που δεν είναι ασφαλιστικά ενήμεροι και οφείλουν ασφαλιστικές εισφορές ετών 2011, 2012 και 2013, ευεργέτημα που είχε προβλεφθεί για τον τομέα των μηχανικών και ουχί για τους γιατρούς και τους δικηγόρους ασφαλισμένους του ΕΤΑΑ με το νόμο 4254/2014.
Εν συνεχεία μετά τις συντονισμένες κινήσεις των επιστημονικών συλλόγων της χώρας Δικηγορικού Συλλόγου Αθηνών και Ιατρικού Συλλόγου Αθηνών επετεύχθη η κατάθεση της τροπολογίας στη Βουλή, που περιλαμβάνει και τους ιατρούς στο ρυθμιστικό πεδίο του σχέδιο νόμου το οποίο θα ψηφιστεί της επόμενες ημέρες στη Βουλή.