<p>Τα χρώματα διεγείρουν, σύμφωνα με πολλές επιστημονικές έρευνες  τις αισθήσεις μας και ιδιαίτερα τις ερωτικές! Ποιο είναι, όμως, το σωστό χρώμα που θα επηρεάσει και την κρεβατοκάμαρά σου στον τομέα του σεξ;</p>
<p>Βρετανική έρευνα που έγινε για λογαριασμό καταστημάτων λιανικής πώλησης, αποκαλύπτει πως το ιδανικό είναι το… μωβ! Έτσι, όσοι το «προτιμούν» στη διακόσμηση, φαίνεται πως κάνουν σeξ περισσότερες φορές σε σχέση με άλλους, που επιλέγουν άλλα χρώματα όπως το κόκκινο για παράδειγμα που υποψιαζόμασταν οι περισσότεροι.</p>
<p>Συγκεκριμένα, όπως προέκυψε από τις απαντήσεις των 2.000 ενηλίκων που συμμετείχαν στην έρευνα, οι φανατικοί του μωβ χρώματος κάνουν σεξ κατά μέσο όρο 3,49 φορές την εβδομάδα, ενώ ακολουθούν οι λάτρεις του κόκκινου με 3,18 φορές. Την ίδια ώρα, όσοι επιλέγουν το γαλάζιο, το ροζ και το μαύρο χρώμα ακολουθούν με 3,14, 3,02 και 2,99 φορές αντίστοιχα. Τελευταίοι και «καταϊδρωμένοι» έρχονται όσοι προτιμούν το μπεζ (1,97 φορές), το πράσινο (1,89 φορές) και το γκρι (1,80 φορές).</p>