Μια μικροσκοπική επιχείρηση στο Νew Hampshire ίσως φέρει την επανάσταση στον τρόπο που εκατομμύρια ασθενείς παίρνουν καθημερινά τα φάρμακά τους, απειλώντας ταυτόχρονα το επιχειρηματικό μοντέλο κολοσσών.

Στην Αμερική, το πρόβλημα με τη λήψη πολλών φαρμάκων είναι αρκετά έντονο.

Περίπου 32 εκατομμύρια Αμερικάνοι (το 10% του πληθυσμού) παίρνουν το λιγότερο πέντε συνταγογραφούμενα χάπια την ημέρα.

<img src="http://www.pharmamanage.gr/uploads/image/pillpack.jpg" alt="" width="383" height="268" align="absMiddle" border="0" />

Και σύμφωνα με τα αποτελέσματα παλαιότερης έρευνας (2005), περίπου οι μισοί Αμερικάνοι δεν τα παίρνουν σωστά προσθέτοντας 100 δις δολάρια τον χρόνο στο κόστος της δημόσιας υγείας στις ΗΠΑ.

Ένα μικρό φαρμακείο με έδρα το Manchester, στις ΗΠΑ έδωσε τη λύση.

Η επιχείρηση startup PillPack στέλνει στους ασθενείς τα συνταγογραφούμενα φάρμακά τους μέσω ηλεκτρονικού ταχυδρομείου (τίποτα καινούργιο μέχρι εδώ), αλλά αντί να στείλει τις συσκευασίες όπως είναι, δηλαδή ανά μάρκα, τα χάπια ομαδοποιούνται σε πλαστικές συσκευασίες ανά ώρα και ημερομηνία λήψης.

Η υπηρεσία -συμπεριλαμβανομένων των εξόδων αποστολής- κοστίζει στους καταναλωτές περίπου όσο θα τους κόστιζε να πάρουν τη συνταγή από το τοπικό φαρμακείο.

Η ιδέα του να προσυσκευάζονται τα χάπια ανά δοσολογία δεν είναι καινούργια. Αυτό που είναι καινούργιο είναι το να μετατρέψεις την ιδέα αυτή σε επιχείρηση.