<h1>Με μεγάλη συμμετοχή διαμεσολαβούντων πραγματοποιήθηκε το τρίτο ετήσιο ραντεβού της ασφαλιστικής διαμεσολάβησης την Πέμπτη 29 Οκτωβρίου 2015. Η εκδήλωση πραγματοποιήθηκε στο Δημοτικό Θέατρο Πειραιά με την υποστήριξη των Επαγγελματικών Επιμελητηρίων Αθηνών-Πειραιώς-Θεσσαλονίκης και της ΕΑΔΕ.</h1>
<h2></h2>
<h2>Με μέριμνα του ΕΕΑ και  τη συνδρομή της κορυφαίας εταιρίας διαδικτυακών μεταδόσεων Livemedia, <strong>η εκδήλωση μεταδόθηκε</strong> <strong>ζωντανά μέσω διαδικτύου</strong> σε όλη την Ελλάδα δίνοντας τη δυνατότητα να την παρακολουθήσουν πάνω από 2.500 διαμεσολαβούντες!</h2>
<h2></h2>
<h2>Την ημερίδα τίμησαν με την παρουσία τους οι πρώην υπουργοί του ΠΑΣΟΚ και της Ν.Δ. κ.κ. <strong><u>Αλέκος Παπαδόπουλος</u></strong> και <strong><u>Ανδρέας Ανδριανόπουλος</u></strong>, οι οποίοι συμμετείχαν ενεργά στο πάνελ των ομιλητών καταθέτοντας τις απόψεις τους για την κοινωνική και την ιδιωτική ασφάλιση.</h2>
&nbsp;
<h2><img src="http://www.eea.gr/system/uploads/asset/data/9712/main_ASFALISTES_PIREAS_29.10.2015_BEN__129_.JPG" alt="" />Ο Δήμαρχος Πειραιά κ. <strong><u>Ιωάννης Μώραλης</u></strong>, ως οικοδεσπότης καλωσόρισε τους συμμετέχοντες αναφερόμενος στον σπουδαίο ρόλο της ιδιωτικής ασφάλισης και στο ρόλο του Πειραιά στις ασφαλίσεις των κινδύνων της θάλασσας. Επίσης τόνισε, ως θητεύσας στην προεδρία του Ολυμπιακού, ότι όλοι οι σοβαροί ποδοσφαιρικοί σύλλογοι ασφαλίζουν τους ποδοσφαιριστές τους έναντι των γνωστών κινδύνων που διατρέχουν οι ποδοσφαιριστές, κίνδυνοι που μπορεί να σημάνουν απώλεια εκατομμυρίων από απώλεια συμμετοχής τους  σε αγώνες.</h2>
<h2></h2>
<h2>Κατά την ημερίδα τέθηκαν τόσο από τους εισηγητές όσο και από δημοσιογράφους κρίσιμα ζητήματα για το μέλλον της ασφαλιστικής διαμεσολάβησης.</h2>
<h2></h2>
<h2>Αναλύθηκαν οι επιπτώσεις από την εφαρμογή της Solvency στον κλάδο, η εκπαίδευση και η επαναπιστοποίηση, καθώς και οι γενικότερες εξελίξεις στην ασφαλιστική αγορά.</h2>
<h2></h2>
<h2>Χαιρετισμό απηύθυναν επίσης οι κ.κ. :
Γεώργιος Μπενέτος, Πρόεδρος Ε.Ε. Πειραιά.
Ιωάννης Χατζηθεοδοσίου, Πρόεδρος Ε.Ε. Αθηνών
Μιχάλης Ζορμπίδης, Πρόεδρος Ε.Ε. Θεσσαλονίκης
Αλέξανδρος Σαρρηγεωργίου, Πρόεδρος Ε.Α.Ε.Ε
Γεώργιος Καραβίας, Πρόεδρου Ε.Α.Δ.Ε</h2>
<h2></h2>
<h2>Ακολούθησε διάλογος σε τρία πάνελ, μεταξύ δημοσιογράφων, πολιτικών, εκπροσώπων ασφαλιστικών φορέων, διαμεσολαβητών και δημοσιογράφων.</h2>
<h2></h2>