Το τάι-τσι και η γιόγκα, δύο ανατολικής προέλευσης τεχνικές άσκησης, που έχουν πλέον γνωρίσει ευρεία εξάπλωση στη Δύση, ωφελούν τους μεσήλικες και ηλικιωμένους με αρθρίτιδα, μειώνοντας τους πόνους τους, ενώ βελτιώνουν και την ψυχική διάθεσή τους, δείχνουν δύο νέες επιστημονικές έρευνες, μία καναδική και μία αμερικανική.

Το τάι-τσι και η γιόγκα, δύο ανατολικής προέλευσης τεχνικές άσκησης, που έχουν πλέον γνωρίσει ευρεία εξάπλωση στη Δύση, ωφελούν τους μεσήλικες και ηλικιωμένους με αρθρίτιδα, μειώνοντας τους πόνους τους, ενώ βελτιώνουν και την ψυχική διάθεσή τους, δείχνουν δύο νέες επιστημονικές έρευνες, μία καναδική και μία αμερικανική.

Η πρώτη έρευνα, με επικεφαλής τη δρα Νταρλίν Ριντ του Τμήματος Φυσικοθεραπείας του Πανεπιστημίου της βρετανικής Κολομβίας στο Βανκούβερ, που έκαναν τη σχετική δημοσίευση στο βρετανικό περιοδικό αθλητιατρικής "British Journal of Sports Medicine", αξιολόγησαν και συνέκριναν (μετα-ανάλυση) όλες τις έως τώρα δημοσιευμένες έρευνες (24 που αφορούσαν συνολικά 1.584 άτομα ηλικίας 50 έως 75 ετών) σχετικά με το τάι-τσι και τις επιπτώσεις του στη φυσική κατάσταση ενός ανθρώπου.

Σε μια δεύτερη μελέτη, που χρηματοδοτήθηκε από το Εθνικό Κέντρο Συμπληρωματικής και Εναλλακτικής Ιατρικής των ΗΠΑ, οι ερευνητές, με επικεφαλής την αναπληρώτρια καθηγήτρια ιατρικής Σούζαν Μπάρτλετ των πανεπιστημίων Τζον Χόπκινς (ΗΠΑ) και ΜακΓκιλ (Καναδά), που έκαναν τη σχετική δημοσίευση στο περιοδικό ρευματολογίας "Journal of Rheumatology", πραγματοποίησαν την μεγαλύτερη μέχρι σήμερα τυχαιοποιημένη κλινική δοκιμή σχετικά με τα αποτελέσματα της γιόγκα στην αρθρίτιδα.