Ανοίγει τις προσεχείς ημέρες η εφαρμογή του συστήματος Taxis αναφορικά με το επίδομα θέρμανσης, σύμφωνα με ανακοίνωσή του από το βήμα της βουλής αναπληρωτή υπουργού Οικονομικών, Τρύφωνα Αλεξιάδη.

Ο κ. Αλεξιάδης αναφερόμενος στα κριτήρια που θα ισχύσουν, αποσαφήνισε ότι το ετήσιο συνολικό εισόδημα δεν θα πρέπει να υπερβαίνει τις 12.000 ευρώ ετησίως για τους άγαμους και τις 20.000 για τους έγγαμους, ενώ για κάθε παιδί θα προστίθεται το ποσό των 2.000 ευρώ.

Σε ό,τι αφορά στην ακίνητη περιουσία δεν θα πρέπει να υπερβαίνει τις 100.000 ευρώ για τους άγαμους και τις 200.000 ευρώ για τους έγγαμους.