Τη συμμετοχή της στην πανελλαδική 4ωρη στάση εργασίας, την Πέμπτη 21 Ιανουαρίου, από τις 11π.μ. έως τις 3μ.μ., που έχει προκηρύξει ο Πανελλήνιος Ιατρικός Σύλλογος (ΠΙΣ), ανακοίνωσε η Πανελλήνια Ομοσπονδία Γιατρών ΕΟΠΥΥ-ΠΕΔΥ (ΠΟΣΕΥΠ – ΕΟΠΥΥ – ΠΕΔΥ).

Ως εκ τούτου, την Πέμπτη τα ιατρεία του ΕΟΠΥΥ/ ΠΕΔΥ σε όλη τη χώρα θα λειτουργούν με προσωπικό ασφαλείας, και θα εξυπηρετούν μόνο τα επείγοντα και έκτακτα περιστατικά.

Η Ομοσπονδία καλεί όλους τους γιατρούς να συμμετάσχουν στο συλλαλητήριο, που διοργανώνουν όλοι οι Επιστημονικοί Φορείς, την ίδια ημέρα και ώρα 11π.μ. στα Προπύλαια, ώστε να μην ψηφιστεί το νομοσχέδιο για το ασφαλιστικό.
