Τα <strong>parabens</strong>, μια γνωστή ομάδα χημικών ουσιών που χρησιμοποιούνται ευρέως ως συντηρητικά σε προϊόντα προσωπικής υγιεινής και καλλυντικά, ενισχύουν την ανάπτυξη των καρκινικών κυττάρων του μαστού και μάλιστα σε δόσεις χαμηλότερες απ' ότι πίστευαν μέχρι σήμερα οι επιστήμονες.

Ερευνητές του Πανεπιστημίου της Καλιφόρνια στο Μπέρκλεϊ, έκαναν πειράματα σε ανθρώπινα καρκινικά κύτταρα του μαστού αφού είναι γνωστό ότι τα parabens ότι ενεργοποιούν την ίδια βιολογική οδό με τα οιστρογόνα, αλλά σε πολύ μικρή κλίμακα. Αυτό πρακτικά σημαίνει ότι μπορούν να μιμηθούν την δράση των οιστρογόνων και να προσδεθούν σε υποδοχείς του σώματος που φυσιολογικά προσδένονται τα οιστρογόνα.

Όταν τα οιστρογόνα προσδένονται στους υποδοχείς, τα κύτταρα πολλαπλασιάζονται και στην περίπτωση των γυναικών συνεπάγεται αυξημένος κίνδυνος καρκίνου του μαστού.

Έτσι οι επιστήμονες επικεντρώθηκαν στις επιδράσεις των parabens συνδυαστικά με τον αυξητικό παράγοντα ερεγουλίνη, που έχει επίσης σχετιστεί με τον καρκίνο του μαστού.

Σε εργαστηριακές συνθήκες μελέτησαν πόσο καλά τα κύτταρα αναπτύσσονταν όταν εκτέθηκαν σε parabens και ερεγουλίνη, συγκριτικά με το πόσα κύτταρα αναπτύχθηκαν όταν εκτέθηκαν μόνο σε parabens. Με την προσθήκη του αυξητικού παράγοντα, τα επίπεδα των Parabens μειώνονταν κατά 100 φορές και τα καρκινικά κύτταρα συνέχιζαν να πολλαπλασιάζονται ταχύτερα, από εκείνα που δεν είχαν εκτεθεί στην ερεγουλίνη.

Με απλά λόγια, όταν προστέθηκε ο αυξητικός παράγοντας τα parabens έγιναν 100 φορές πιο ικανά να προκαλέσουν την καρκινική κυτταρική ανάπτυξη, συγκριτικά με τα καρκινικά κύτταρα του μαστού που είχαν εκτεθεί μόνο σε parabens.