Η οικονομική ύφεση οδήγησε στην εφαρμογή του προγράμματος δημοσιονομικής εξυγίανσης, μέρος του οποίου αποτέλεσε η μείωση της δημόσιας φαρμακευτικής δαπάνης μέσω μειώσεων στις τιμές, υποχρεωτικών εκπτώσεων και επιστροφών, αύξησης του ποσοστού συμμετοχής των ασφαλισμένων κ.ά.

Όπως αναφέρεται σε σχετική μελέτη της Infobank Hellastat (IBHS), η δημόσια φαρμακευτική δαπάνη εκτιμήθηκε για το 2014 σε 2 δισ. ευρώ, μειωμένη περαιτέρω κατά 15% σε σχέση με το 2013 και σωρευτικά 60,5% έναντι του 2009.

Εκτιμάται ότι η <strong>δαπάνη φέτος θα παραμείνει σταθερή</strong>, ενώ την επόμενη τριετία δεν θα καλυφθούν περισσότερα από 1,94 δισ. το χρόνο. Οι υπερβάσεις που προκύπτουν καλύπτονται από τις φαρμακευτικές επιχειρήσεις μέσω των clawback, το μέγεθος των οποίων έφτασε το 2014 τα 205 εκ., ενώ φέτος αναμένεται ακόμα μεγαλύτερη επιβάρυνση.

Άμεση συνέπεια αποτέλεσε <strong>η διαχρονική μείωση της αξίας της αγοράς</strong>: το 2014 παρατηρήθηκε σταθεροποίηση, με τις συνολικές πωλήσεις φαρμάκων να υποχωρούν οριακά στα 5,28 δισ., ενώ η σωρευτική μείωση σε σχέση με το 2009 έφτασε το 37,6%.

Οι <strong>τιμές των φαρμάκων</strong> τα προηγούμενα έτη έχουν υποστεί οριζόντιες μειώσεις, με αποτέλεσμα να διαμορφώνονται σε αρκετά χαμηλότερα επίπεδα, κάτι που αναμένεται να ενταθεί μετά την πρόσφατη απόφαση για καθορισμό των τιμών των off-patent και γενόσημων φαρμάκων στο 50% και 32,5% αντίστοιχα της τιμής των πρωτοτύπων.

Επιπλέον, σημαντικό πρόβλημα αποτελούν τα <strong>χρέη του δημοσίου</strong> που προκαλούνται από τα ελλείμματα των ταμείων και τους αργούς ρυθμούς αποπληρωμής. Ενδεικτικά, τα χρέη προς τα μέλη του ΣΦΕΕ (Σύνδεσμος Φαρμακευτικών Επιχειρήσεων) στα τέλη του περασμένου Μαρτίου ξεπερνούσαν το 1 δισ. ευρώ.

<strong>Χρηματοοικονομική ανάλυση του κλάδου
</strong>
Στη μελέτη της IBHS αναλύονται οι οικονομικές καταστάσεις 109 επιχειρήσεων. Τα βασικά συμπεράσματα που προκύπτουν συνοψίζονται στα εξής:
<ul>
	<li>Ο κύκλος εργασιών το 2014 διαμορφώθηκε σε 4,6 δισ., έχοντας μειωθεί κατά 3,1% από το 2013.</li>
	<li>Τα συνολικά κέρδη ebitda σταθεροποιήθηκαν σε περίπου 250 εκ., ενώ τα κέρδη προ φόρων υποχώρησαν περαιτέρω κατά 56%, στα 104,42 εκατ. ευρώ.</li>
	<li>Το μέσα περιθώρια ebitda και κερδών προ φόρων ενισχύθηκαν σε 5,4% και 2,8% αντίστοιχα.</li>
	<li>Η κεφαλαιακή μόχλευση το 2014 βελτιώθηκε σε 2 προς 1, παραμένοντας υψηλή.</li>
	<li>Οι απαιτήσεις μειώθηκαν κατά 7%, στα 2,1 δις., ενώ το διάστημα διαμορφώθηκε στους 5 μήνες.</li>
</ul>