<div class="rel-location">Το καλοκαίρι, ο ήλιος και η θάλασσα χωρίς αμφιβολία έχουν ευεργετικές επιδράσεις στη σωματική και τη ψυχική μας υγεία. Ωστόσο, η έκθεση στις υπεριώδεις ακτίνες επιδρά αρνητικά στα μαλλιά προκαλώντας τη διάσπαση πρωτεϊνών που εμπεριέχονται στις τρίχες, οδηγώντας σε ευθραυστότητα και θαμπή όψη. Επίσης, η ηλιακή ακτινοβολία συμβάλλει στην οξείδωση της χρωστικής των μαλλιών με συνέπεια να αποκτούν πιο ανοιχτή απόχρωση.  Ο ήλιος, ο αέρας και το θαλασσινό νερό ευθύνονται για την αφυδάτωση των μαλλιών τα οποία καταλήγουν το φθινόπωρο να είναι σκληρά και πορώδη.</div>
<div class="rel-location"></div>
<div class="rel-location">Όσο κι αν προσπαθήσατε να τα προστατεύσετε το καλοκαίρι, έφτασε η εποχή που χρειάζονται εντατική φροντίδα για να ανανεωθούν και να είναι υγιή.</div>
<div class="rel-location">

<strong>Ξεκινήστε λοιπόν με την απομάκρυνση της ψαλίδας κουρεύοντας τα άκρα.</strong> Μη φοβηθείτε να αφαιρέσετε γενναία ποσότητα, καθώς η ποιότητα πάντα μετράει! Τι να το κάνετε, εάν έχετε μακριά μαλλιά αλλά κατεστραμμένα;

</div>
<div class="rel-location"></div>
<div class="rel-location">

Επιπλέον, η<strong> χρήση ενυδατικών τοπικών σκευασμάτων, ελαίων και μασκών βοηθάει στην αντιμετώπιση της ξηρότητας των τριχών.</strong> Υπάρχει πληθώρα από θεραπευτικές εφαρμογές που γίνονται σε εξειδικευμένα κομμωτήρια από έμπειρους τεχνίτες.

<strong>Ένα άλλο θέμα που απασχολεί πολλούς, άνδρες και γυναίκες, είναι η αυξημένη τριχόπτωση που παρατηρείται μετά το καλοκαίρι.</strong> Είναι δυνατό να εκδηλώνεται στο πλαίσιο μιας εποχιακής τριχόπτωσης που εμφανίζεται την άνοιξη και το φθινόπωρο.

Τα αίτια της εποχιακής τριχόπτωσης δεν είναι πλήρως διευκρινισμένα, αλλά διάφορες μελέτες που έχουν γίνει, δείχνουν να ενοχοποιούνται μεταβολές στα επίπεδα συγκεκριμένων ορμονών, όπως της προλακτίνης και της μελατονίνης που με τη σειρά τους επιδρούν στον κύκλο ζωής των τριχών. <strong>Η ηλιακή ακτινοβολία αλλά και το ψυχικό στρες επηρεάζουν τα επίπεδα αυτών των ορμονών, επιδρώντας έμμεσα στην ανάπτυξη των τριχών.</strong>

Η εποχιακή τριχόπτωση συνήθως διαρκεί μέχρι και δύο μήνες και δεν αποτελεί λόγο ανησυχίας. Σε περίπτωση όμως που επιμένει, τότε χρειάζεται επαγγελματική προσέγγιση από ειδικό για τη σωστή αντιμετώπιση.

<strong>Από Mirto Hair Styling</strong>

</div>