Αποδεκτό έγινε από τον Υπουργό Εθνικής Άμυνας κ. Πάνο Καμμένο το αίτημα του Προέδρου του Πανελληνίου Ιατρικού Συλλόγου κ. Μιχαήλ Βλασταράκου, να εκπληρώνουν ιατροί την υπηρεσία υπαίθρου σε άγονα νησιά και δυσπρόσιτες περιοχές παράλληλα με τη στρατιωτική τους θητεία.

Κατ’ αυτόν τον τρόπο δίδεται μία πρώτη λύση στο τεράστιο πρόβλημα που προκύπτει από την υγειονομική εγκατάλειψη των απομακρυσμένων περιοχών της χώρας.

Ο Πρόεδρος του ΠΙΣ έστειλε στον Υπουργό Εθνικής Άμυνας μία λίστα με 17 Περιφερειακά Ιατρεία τα οποία χρήζουν άμεσης στελέχωσης.

Επισυνάπτονται η επιστολή και η λίστα με τα 17 Περιφερειακά Ιατρεία που απέστειλε ο Πρόεδρος του ΠΙΣ προς τον Υπουργό Εθνικής Άμυνας.