Το Τμήμα Ιατρικής Εμβρύου της Κλινικής ΙΑΣΩ σε συνεργασία με την Ελληνική Εταιρεία Προγεννητικής Διάγνωσης και Θεραπείας του Εμβρύου, διοργανώνουν τη 2η Επιστημονική Ημερίδα Υπερηχογραφίας στη Μαιευτική και Γυναικολογία με θέμα «Νεότερες εξελίξεις στην προγεννητική διάγνωση», το Σάββατο 30 Ιανουαρίου 2016 και ώρα 10:00 στην Αίθουσα Εκδηλώσεων της Κλινικής ΙΑΣΩ, Λ. Κηφισίας 37-39 στο Μαρούσι.
Σκοπός της ημερίδας είναι να καλύψει τις εξελίξεις στον τομέα της Μαιευτικής και Γυναικολογικής Υπερηχογραφίας. Οι εξειδικευμένοι Ιατροί – Συνεργάτες της κλινικής ΙΑΣΩ από το χώρο της Μαιευτικής και Γυναικολογίας, κ.κ. Στέλιος Κιτμιρίδης, Μαιευτήρας / Γυναικολόγος, Ειδικός Ιατρικής Εμβρύου, Ιωάννης Τζιώτης, MD, Μαιευτήρας / Γυναικολόγος, Μαριάννα Θεοδωρά, Λέκτορας ΕΚΠΑ, Α’ Μ. &amp; Γ. Κλινική, Νοσοκομείο «Αλεξάνδρα», Ειδικός Ιατρικής Εμβρύου, Παναγιώτης Αντσακλής, Μαιευτήρας / Γυναικολόγος, Διδάκτωρ Πανεπιστημίου Αθηνών, Πανεπιστημιακός Υπότροφος Α’ Μ. &amp; Γ. Κλινικής Νοσοκομείου «Αλεξάνδρα», Ειδικός Ιατρικής Εμβρύου και Παναγιώτης Συρράκος, Μαιευτήρας / Γυναικολόγος, Ειδικός Ιατρικής Εμβρύου, θα παρουσιάσουν τα τελευταία δεδομένα στην προγεννητική διάγνωση.
Επιστημονικός υπεύθυνος της ημερίδας είναι ο κ. Αριστείδης Αντσακλής, MD, PhD, FRCOG, (Hon.), Καθηγητής Μαιευτικής / Γυναικολογίας Πανεπιστημίου Αθηνών, Διευθυντής Τμήματος Ιατρικής Εμβρύου ΙΑΣΩ.