Η κύστη κόκκυγα ή τριχοφωλεϊκό συρίγγιο, αποτελεί μία από τις συνηθισμένες παθήσεις ιδιαίτερα στους άνδρες ηλικίας 15-60 ετών.
Μπορεί να εκδηλώνεται απλά με μία απλή μικρή διόγκωση της στον υποδόριο ιστό της ιεροκοκκυγικής περιοχής, ή να σχηματίζει μία μεγάλη επώδυνη φλεγμονώδη μάζα, με ερυθρότητα, οίδημα και εκροή πύου. Όταν η φλεγμονή εξελιχθεί και η νόσος μείνει χωρίς αντιμετώπιση, τότε η περιοχή γίνεται έντονα ερυθρή, διογκώνεται, γίνεται σκληρή και οιδηματώδης, ενώ συχνά εκρέει πύον το οποίο είναι εξαιρετικά δύσοσμο. Σε ορισμένους ασθενείς με βαριά φλεγμονή μπορεί να παρουσιαστούν και άλλα συμπτώματα όπως πυρετός, κακουχία και ναυτία.

Η αιτία που ενεργοποιεί συνήθως το πρόβλημα είναι η δράση διαφόρων ορμονών, η έντονη τριχοφυΐα, η μηχανική τριβή των παρακείμενων ιστών και η φλεγμονή. Άλλοι παράγοντες οι οποίοι είναι δυνατό να σχετίζονται με την εμφάνιση της νόσου είναι η ασχολία, το οικογενειακό περιβάλλον και η παχυσαρκία.

Η χειρουργική επέμβαση σχεδόν πάντοτε αποτελεί τη μοναδική θεραπεία. Η κύστη κόκκυγα πρέπει να αφαιρείται χειρουργικά με ολόκληρο το τοίχωμα, το περιεχόμενο και μαζί με τους συνοδούς πόρους και τα συρίγγια ούτως ώστε να μειωθεί η πιθανότητα υποτροπής.
Η χειρουργική επέμβαση γίνεται με γενική ή με τοπική αναισθησία, αναλόγως την περίπτωση, σε εξωτερικό ιατρείο ή σε νοσοκομείο χωρίς να χρειάζεται όμως νοσηλεία (day-clinic) και απαιτούνται καθημερινές αλλαγές για περίπου 20-30 ημέρες μετά την επέμβαση. Το είδος της αναισθησίας εξαρτάται από τη βαρύτητα της νόσου και την προτίμηση και τη γενική κατάσταση του ασθενούς. Τελευταία έχουν αρχίσει να χρησιμοποιούνται στην χειρουργική αντιμετώπιση της κύστης κόκκυγα το Laser CO2 και οι ραδιοσυχνότητες (RF, radiofrequency), με καλά αποτελέσματα αν και δεν υπάρχει πολύ μακρά εμπειρία.
Οριστική Θεραπεία της κύστης κόκκυγα με Laser ΧΩΡΙΣ ΤΟΜΗ!
Η μεγάλη καινοτομία στη θεραπεία της κύστης κόκκυγα είναι μία καινούργια τεχνική η οποία βασίζεται στην εξέλιξη των μηχανημάτων Laser η οποία επιτρέπει την πλήρη και οριστική της θεραπεία ΧΩΡΙΣ ΤΟΜΗ, χωρίς αίμα, ΧΩΡΙΣ ΠΟΝΟ, χωρίς νοσηλεία και το βασικότερο ΧΩΡΙΣ ΑΛΛΑΓΕΣ.
Πλέον μπορούμε να μιλάμε για οριστική θεραπεία της κύστης κόκκυγα και των υποτροπών αυτής, με μία εντελώς καινούργια ελάχιστα παρεμβατική μέθοδο, η οποία πραγματοποιείται με τη χρήση Laser. Η τεχνική αυτή επιτρέπει με φωτοθερμική διαδικασία και χωρίς αφαίρεση (κόψιμο) ιστού την επιτυχή αντιμετώπιση της κύστης κόκκυγα. Για την τεχνική χρησιμοποιείται ένα ειδικό σύγχρονο τελευταίας γενιάς χειρουργικό laser, σε συνδυασμό με ειδικές ίνες εκπομπής της ενέργειας που εκπέμπουν την ακτινοβολία σε 360ο. Ο ειδικός σχεδιασμός των ινών αυτών επιτρέπει και διασφαλίζει την ομοιόμορφη και ασφαλή εφαρμογή της ακτινοβολίας στο εσωτερικό της κύστεως. Η εφαρμογή της ακτινοβολίας στο εσωτερικό της κύστης έχει ως αποτέλεσμα την καταστροφή του τοιχώματος, το οποίο συρρικνώνεται και ουλοποιείται, χωρίς αιμορραγία, πόνο και χωρίς την ανάγκη αλλαγών.

Ποια είναι τα πλεονεκτήματα της τεχνικής FiLaC
• Η μέθοδος είναι απλή και σύντομη (ΔΙΑΡΚΕΙ ΜΟΝΟ 5 ΛΕΠΤΑ).
• Είναι αναίμακτη και εντελώς ανώδυνη προσφέροντας άμεσο και οριστικό κλινικό αποτέλεσμα (με βάση τα υπάρχοντα έως σήμερα δεδομένα).
• Δεν απαιτείται νοσηλεία. Μπορεί να γίνει ακόμη και στο ιατρείο.
• Ο ασθενής φεύγει αμέσως μετά, και δεν χρειάζονται ούτε καν παυσίπονα. Μπορεί να επιστρέψει στις δραστηριότητες αμέσως μετά την επέμβαση.
• Δεν υπάρχει τραύμα, δεν απαιτούνται επώδυνες χειρουργικές αλλαγές και χρήση επιθεμάτων μετά από το χειρουργείο.
• Ο ασθενής δεν εκτίθεται σε κινδύνους μολύνσεων ή άλλων επιπλοκών (διαπύηση τραύματος, αιμορραγία, κα)
• Η επέμβαση δεν απαιτεί καμία τομή, δεν αφήνει καμία ουλή και η μετεγχειρητική εικόνα της περιοχής συνοδεύεται από άριστο αισθητικό αποτέλεσμα.