Στο νόμο που ψηφίστηκε για την αντιμετώπιση της ανθρωπιστικής κρίσης συμπεριλήφθηκε διάταξη για παράταση της θητείας των επικουρικών γιατρών.

Η ακριβής διατύπωση της διάταξης είναι η εξής:

&nbsp;

<strong>Άρθρο 39</strong>

1. Η παρ. 1 του άρθρου 21 του ν. 4213/2013 (Α΄ 221) καταργείται και επανέρχονται σε ισχύ οι διατάξεις της παρ. 2 του άρθρου 2 του ν. 3868/2010 (Α΄ 129).

2. Στην παρ. 8 του άρθρου 66 του ν. 4316/2014 (Α΄ 270) προστίθεται εδάφιο ως ακολούθως: «Δύναται να παραταθεί η θητεία των υπηρετούντων κατά τη δηµοσίευση του παρόντος νόµου επικουρικών ιατρών µέχρι 31.12.2015, εάν η θέση δεν έχει προκηρυχθεί, υπό την προϋπόθεση να υπάρχει ανάλογη πίστωση στον προϋπολογισµό του νοσοκοµείου.»

3. Παρατείνεται η θητεία του επικουρικού προσωπικού της παρ. 2 του άρθρου 10 του ν. 3329/2005, όπως αντικαταστάθηκε µε την παρ. 5 του άρθρου 6 του ν. 4052/ 2012, που υπηρετεί κατά τη δηµοσίευση του παρόντος σε Φορείς Παροχής Υπηρεσιών Υγείας (Φ.Π.Υ.Υ.) έως τις 31.12.2015. Οµοίως παρατείνεται και η θητεία του επικουρικού προσωπικού που υπηρετεί στα Κέντρα Κοινωνικής Πρόνοιας. Στην περίπτωση αδυναµίας κάλυψης της δαπάνης µμισθοδοσίας του ανωτέρω προσωπικού από τους Φορείς στους οποίους παρατείνεται η θητεία του, τη συγκεκριµένη δαπάνη αναλαµβάνει η οικεία Υγειονομική Περιφέρεια.

&nbsp;

Τις επόμενες μέρες ο νόμος θα δημοσιευτεί σε ΦΕΚ, ενώ όλες οι ρυθμίσεις που δεν συμπεριλήφθηκαν ως τροπολογίες στον παραπάνω νόμο θα αποτελέσουν μέρος ενός νομοθετήματος, το οποίο ετοιμάζει το Γραφείο του αναπληρωτή υπουργού κ. Ξανθού.