Κάθε τεχνική επεξεργασία προκαλεί ένα είδος σοκ στην τρίχα, η οποία για να συνέλθει χρειάζεται τουλάχιστον ένα μήνα.

Αν, λοιπόν, δεν σας ικανοποίησε το καινούργιο χρώμα στα μαλλιά σας, κάντε υπομονή μερικές βδομάδες.

Διαφορετικά, μπορεί να προκαλέσετε ανεπανόρθωτες βλάβες στα μαλλιά σας, όπως ψαλίδα και αφυδάτωση.

Για να μάθετε, εάν είστε <strong>αλλεργική σε μια βαφή</strong>, πάντα πρέπει να κάνετε μια δοκιμή ευαισθησίας 48 ώρες πριν τη χρησιμοποιήσετε, ακόμα και αν είστε πιστοί εδώ και καιρό στην ίδια βαφή.

Πολλές γυναίκες επίσης, παρατηρούν ότι μετά τη βαφή τα μαλλιά τους γίνονται πιο πυκνά. «Στην πραγματικότητα, η διαδικασία της βαφής δεν αυξάνει το πάχος της τρίχας, αλλά σκληραίνει την υφή της. Το αποτέλεσμα είναι τα μαλλιά να διατηρούν τον όγκο τους και να δείχνουν πιο γεμάτα, σε αντίθεση με τις απαλές, λείες τρίχες, που γλιστρούν μεταξύ τους», εξηγεί ο τεχνικός χρώματος του κομμωτηρίου <strong>Mirto Hair Styling.</strong>