Όπως είναι γνωστό, το σεξ βελτιώνει τη διάθεσή μας, ενώ βοηθάει θετικά τον οργανισμό μας, ενδυναμώνοντάς τον, και φροντίζοντας για την καλύτερη υγεία του. 

Ως εκ τούτου, η αποχή για οποιονδήποτε λόγο από τις ερωτικές επαφές και η έλλειψη σεξ, μπορεί να έχει αρνητικό αντίκτυπο στην υγεία μας. 

Σύμφωνα με τη σεξολόγο, Sari Cooper, το σεξ είναι καλό για το σώμα και για τη σχέση. Είναι καλή γυμναστική για την καρδιά και μας βοηθά να κάψουμε μερικές περιττές θερμίδες. Επίσης, βοηθά στη μείωση της αρτηριακής πίεσης, καταπολεμά τον πονοκέφαλο και καταπραΰνει τα συμπτώματα της κατάθλιψης.

Σε ό,τι αφορά στη συχνότητα, η ειδικός τονίζει πως αν και μερικοί άνθρωποι παραμένουν υγιείς και νιώθουν καλά ακόμη και με «μικρές δόσεις» σεξ, άλλοι γίνονται πιο επιρρεπείς σε παθήσεις που σχετίζονται άμεσα με το συσσωρευμένο στρες.
