Η αλήθεια είναι ότι για πολλές από εμάς η μητέρα μας είναι μια από τις καλύτερες μας φίλες και την θέλουμε μαζί μας σε όλες τις αγαπημένες και ευτυχισμένες μας στιγμές.

Αλλά τι γίνεται όταν μιλάμε για το μπάτσελορ μας, εκεί που θα είναι μαζεμένες όλες μας οι φίλες έτοιμες να ξεσαλώσουν. Όπως στις περισσότερες των περιπτώσεων, όλα μπορούν να συμβούν υπό προϋποθέσεις και όλα εξαρτώνται από μια σειρά στοιχείων.

Το πρώτο που πρέπει να λάβεις υπ’ όψιν σου είναι το <strong>είδος του μπάτσελορ</strong> που θα επιλέξεις. Αν πας σε στριπτιτζάδικο ας το αποφύγεις, αν είναι να πάτε απλά για ένα φαγητό τότε το πράγμα αλλάζει... όπως κι αν αποφασίσετε να οργανώσετε ένα διήμερο μπάτσελορ ή μια μονοήμερη σε κέντρο σπα!

Το καλύτερο θα ήταν μαζί με τη μητέρα σας να καλούσατε και μια φίλη της, την οποία σίγουρα θα αγαπάτε και εσείς και θα χαρείτε να είναι μαζί σας ή ακόμη και μερικές από τις μαμάδες των φίλων σου. Έτσι, θα αισθάνεται και εκείνη ότι έχει τη δική της παρέα.

Επιπλέον, μπορείς να «μοιράσεις» τη βραδιά ή το διήμερο έτσι ώστε να είστε και μαζί και χώρια. Για παράδειγμα, μπορείτε όλες μαζί να πάτε για φαγητό και στο ποτό να μην ακολουθήσει.

<strong>Βασική προϋπόθεση</strong> είναι, η μητέρα σου αλλά και οι υπόλοιποι καλεσμένοι στο πάρτι σου, να είναι αγαπητοί και από τους υπόλοιπους της παρέας και κυρίως να ξέρεις ότι δεν θα δημιουργήσουν προβλήματα – γκρίνιες, παραμβατικότητα, κουτσομπολιά κτλ.