Οι Ελληνικές Ένοπλες Δυνάμεις σε συνεργασία με το επιστημονικό δυναμικό τους εισάγουν τη πρωτοπόρα για τα ιατρικά δεδομένα αναίμακτη, χειρουργική επέμβαση, που για πρώτη φορά, εισήχθη και εφαρμόζεται στην Ελλάδα, κατ΄ αποκλειστικότητα, από την ειδικά εξοπλισμένη «Κλινική της Στοματικής &amp; Γναθοπροσωπικής Χειρουργικής» του Ναυτικού Νοσοκομείου Αθηνών και τον Δ/ντή της, Πλωτάρχη Παναγιώτη Σεννή, Στοματικό και Γναθοπροσωπικό Χειρουργό.

<strong>“ΣΥΝΔΡΟΜΟ ΤΜJ” &amp; ΑΓΧΟΣ</strong>

Η πρωτοποριακή «λαπαροσκοπική» χειρουργική μέθοδος, που εφαρμόζεται από το Γναθοχειρουργικό τμήμα του Ναυτικού Νοσοκομείου Αθηνών, για την θεραπεία παθήσεων και δυσλειτουργιών της κροταφογναθικής διάρθρωσης, γνωστών και ως «Σύνδρομο TMJ» ονομάζεται «Αρθροσκόπηση της Κροταφογναθικής διάρθρωσης». Ολοένα και περισσότεροι είναι οι ασθενείς, τελευταία στην Ελλάδα, που εμφανίζουν διαταραχές στην Κροταφογναθική διάρθρωση, οι οποίες εκδηλώνονται και κυρίως εξαιτίας του ιδιαίτερα στρεσογόνου τρόπου της ζωής μας, όπως πιστοποιούν καθημερινά Οδοντίατροι, Ωτορινολαρυγγολόγοι και Γναθοχειρουργοί.

Οι ασθενείς ασκούν πίεση σε γνάθο και οδοντοστοιχίες , ακόμη και κατά τη διάρκεια του ύπνου, με αποτέλεσμα την εμφάνιση συμπτωμάτων, όπως ήχοι “clicking” στη κίνηση της κάτω γνάθου, ασύγχρονη κίνηση μηνίσκου &amp; κάτω γνάθου, αδυναμία μέγιστης διάνοιξής της («κλείδωμα γνάθου») ή κλεισίματος, έντονους πόνους στα δόντια, ωταλγίες, πονοκεφάλους, φλεγμονές ακόμη και εξαρθρώσεις, φθορά και καταστροφή του μηνίσκου, οι οποίες χρήζουν χειρουργικής επέμβασης, προς αποκατάστση

https://www.youtube.com/watch?v=K2RlTe5NjT4

&nbsp;

Στο ολιγόλεπτο βίντεο, ο Δ/ντής της Στοματικής και Γναθοπροσωπικής Κλινικής του ΝΝΑ, Πλωτάρχης Παναγιώτης Σεννής, περιγράφει την , πρωτοποριακή για τα ελληνικά δεδομένα επέμβαση, που παρουσιάστηκε στο πρόσφατο Πολυθεματικό Ιατρικό Συνέδριο του Ναυτικού Νοσοκομείου Αθηνών και γίνεται για πρώτη φορά στην Ελλάδα, κατ αποκλειστικότητα από το ΝΝΑ, εντός 40 λεπτών της ώρας με τη βοήθεια της νέας τεχνολογίας, ελαχιστοποιώντας σε μια (1) μόνο ημέρα την ενδονοσοκομειακή παραμονή και νοσηλεία, με σημαντικά μικρότερη επιβάρυνση στους ασφαλιστικούς φορείς, τις νοσοκομειακές κλίνες, αλλά και στην αναμονή των ασθενών για θεραπεία-αποθεραπεία.

Έως σήμερα η αντιμετώπιση των περισσότερων από τις παθήσεις του Συνδρόμου TMJ, αντιμετωπίζονταν συντηρητικά χωρίς ιδιαίτερη επιτυχία. Με την νέα μέθοδο ο μονόδρομος της «ανοιχτής» δια νυστεριού, τρίωρης χειρουργικής επέμβασης, μεγαλύτερης επικινδυνότητας, με αυξημένους κινδύνους τυχόν επιπλοκών σε νευρικούς και άλλους ιστούς της περιοχή, παύει να υφίσταται.

Αντιθέτως, με την καινοτόμο αυτή μέθοδο της «λαπαροσκοπικής» χειρουργικής, που διαρκεί μόλις 40 λεπτά και χρήζει μόνο μιας (1) ημέρας νοσηλεία, οι κίνδυνοι ελαχιστοποιούνται. Απ τα βασικότερα πλεονεκτήματα της νέας μεθόδου, είναι η εντός 2 εβδομάδων πλήρης αποκατάσταση και αισθητικά της ευαίσθητης αυτής περιοχής του προσώπου, καθώς τα σημάδια εισαγωγής των δύο (2) χειρουργικών μικροεργαλείων διαστάσεων μόλις 1.9mm, καθένα, έχουν, σε δύο εβδομάδες, πλήρως απαλειφθεί.

&nbsp;