Δίωρη στάση εργασίας προκήρυξαν για αύριο οι εργαζόμενοι στο ΠΑΓΝΗ, από τις 8:00 έως τις 10:00, καταγγέλλοντας τη συγκυβέρνηση για την ψηφοφορία των νόμων του τρίτου μνημονίου.

«Αναδεικνύοντας ταυτόχρονα και απαιτώντας λύσεις άμεσα για τα προβλήματα του ΠαΓΝΗ, των ασθενών και των εργαζομένων του. Η κυβέρνηση νομοθετεί και συνεχίζει να ψηφίζει τα νέα σκληρά και βάρβαρα αντιλαϊκά αντεργατικά νομοσχέδια. Ετοιμάζουν νέο μισθολόγιο περικοπών στο δημόσιο, νέα αξιολόγηση, διαρκή κινητικότητα, νέες διαθεσιμότητες και απολύσεις. Καταργούν θεμελιωμένα ασφαλιστικά δικαιώματα και εξαθλιώνουν τις συντάξεις. Ψήφισαν και ψηφίζουν νέα χαράτσια, νέους φόρους, κατασχέσεις σπιτιών, μισθών, συντάξεων. Ιδιωτικοποιούν τα πάντα. Ξεπουλάνε ότι δημόσιο έχει απομείνει» αναφέρουν μεταξύ άλλων οι εργαζόμενοι.

«Αρκετά πληρώσαμε, αρκετά ματώσαμε» φωνάζουν οι εργαζόμενοι.