Για τις ελλείψεις προσωπικού στα Νοσοκομεία και Κέντρα Υγείας, διαμαρτύρεται η Πανελλήνια Ενωση Τραυματιοφορέων, ο οποία κήρυξε 24ωρη απεργία για τις 15 Δεκεμβρίου και συγκέντρωση στο Υπουργείο Υγείας.

«Χρόνια τώρα, χωρίς προσλήψεις, αλλά με συνταξιοδοτήσεις και μετατάξεις, έχουν οδηγήσει τα νοσοκομεία να δουλεύουν χωρίς τραυματιοφορείς», αναφέρει η Πανελλήνια Ένωση, με αποτέλεσμα, όπως επισημαίνεται, να προκαλείται «συμφόρηση» στα νοσοκομεία, «ασθενείς να «λιμνάζουν» σε κλινικές, καθώς η μετακίνησή τους για εξετάσεις καθυστερεί», τμήματα, όπως τα εξωτερικά ιατρεία, το ακτινολογικό, οι μονάδες τεχνητού νεφρού και αιμοδοσίας, οι μονάδες ακτινοθεραπείας, χημειοθεραπείας και εντατικής θεραπείας, «να καθυστερούν να εξυπηρετήσουν άλλα περιστατικά όταν οι ασθενείς δεν παραλαμβάνονται εγκαίρως».

Οι τραυματιοφορείς αναφέρουν, επίσης, ότι οι καθυστερήσεις αυτές δημιουργούν συχνά δυσλειτουργίες στα νοσοκομεία και εντάσεις μεταξύ του προσωπικού, ενώ κάνουν λόγο και για εντατικοποίηση της εργασίας, με επιπτώσεις στην υγεία τους.
<div><ins class="adsbygoogle" data-adsbygoogle-status="done" data-ad-client="ca-pub-9753871245379111" data-ad-slot="9884423382"><ins id="aswift_1_expand"><ins id="aswift_1_anchor"> </ins></ins></ins></div>