Η Κλινική ΡΕΑ, στο πλαίσιο του προγράμματος Εταιρικής Κοινωνικής Ευθύνης, πρόσφερε στο Περιφερειακό Ιατρείο της Οίας στη Σαντορίνη, δωρεάν ιατρικό εξοπλισμό και φαρμακευτικά είδη, αναγκαία για την κάλυψη των ιατρικών αναγκών των κατοίκων.
Οι απομακρυσμένες από την Αττική περιοχές, αντιμετωπίζοντας σοβαρές ελλείψεις σε ιατρικά είδη, ακόμη και στα πιο συνηθισμένα, όπως γάζες, πιεσόμετρα, σύριγγες, φάρμακα πρώτης ανάγκης, κινητές μονάδες πρώτων βοηθειών κ.ά, έχουν άμεση ανάγκη από την υποστήριξη του ιδιωτικού φορέα της υγείας.
Σκοπός της Κλινικής ΡΕΑ είναι η εξασφάλιση πρόσβασης στην υγεία και την ιατρική περίθαλψη όλων των συνανθρώπων μας, γι’ αυτό και έχει ως τώρα προσφέρει δωρεάν ιατρικές υπηρεσίες, φάρμακα και άλλα ιατρικά είδη, σε νησιά και άλλες απομακρυσμένες περιοχές, και υπόσχεται να συνεχίσει με ακόμα περισσότερους προορισμούς, και να αγκαλιάσει περισσότερους ανθρώπους που την έχουν ανάγκη.