<div class="itemBodyWrap">
<div class="itemBody">

Ο έρπης ζωστήρας, ο πόνος που προκαλεί και η αποτελεσματικότητα της οξυκοδόνης (αναλγητικό φάρμακο).

Ο έρπης ζωστήρας και ο πόνος που προκαλεί αντιμετωπίζονται αποτελεσματικά από την ακυκλοβίρη, την παρακεταμόλη και την οξυκοδόνη.

Το αναλγητικό φάρμακο οξυκοδόνη είναι αποτελεσματικό στη θεραπεία των έντονων πόνων που προκαλεί ο έρπης ζωστήρας.

Είναι ασθένεια που προκαλεί δυνατούς πόνους στην οξεία φάση της εξέλιξης της αλλά κάποτε οι πόνοι γίνονται μακροχρόνιοι ή και μόνιμοι διατηρώντας ανάλογη ένταση (μεθερπητική νευραλγία).

Πολλοί ασθενείς αναφέρουν ότι ο πόνος του έρπη ζωστήρα είναι ο χειρότερος πόνος που έχουν ποτέ υποστεί.

Δυστυχώς η ανακούφιση των ασθενών από τους πόνους του έρπητα ζωστήρα δεν είναι εύκολη.

<img src="http://www.y-o.gr/images/Article-Images/Erpis_Zostiras.jpg" alt="Έρπης Ζωστήρας" width="1012" height="634" />

Η αποτελεσματική καταπράυνση από τους πόνους της νόσου έχει κρίσιμη σημασία για τους ασθενείς.

Εκτός από το ότι οι πόνοι του ζωστήρα μειώνουν ουσιαστικά την ποιότητα ζωής των ασθενών εάν δεν αντιμετωπιστούν αποτελεσματικά, είναι πιθανόν ότι αυξάνεται ο κίνδυνος το σοβαρό αυτό πρόβλημα πόνου να καταστεί χρόνιο αλλάζοντας προς το χειρότερο και για πάντοτε τη ζωή του ασθενούς.

Για τους λόγους αυτούς διενεργούνται διάφορες έρευνες για αξιολόγηση των θεραπειών που προσφέρονται με στόχο να βρεθεί η αποτελεσματικότερη και ασφαλέστερη, με λιγότερες παρενέργειες θεραπεία.

</div>
</div>