Ανασκόπηση 71 ήδη δημοσιευμένων μελετών αποκαλύπτει ότι, στα άτομα που έχουν διαγνωστεί με καρκίνο,<strong> όσο αυξάνει η σωματική δραστηριοποίηση τόσο μειώνεται ο κίνδυνος θανάτου.</strong>

Η ανασκόπηση έρχεται να επιβεβαιώσει την γενική σύσταση του Παγκόσμιου Οργανισμού Υγείας (ΠΟΥ) που συμβουλεύει όλους μας <strong>να εντάξουμε τη</strong> <strong>μέτρια σωματική άσκηση στην καθημερινότητα μας ως τρόπο πρόληψης των χρόνιων παθήσεων.</strong>

<strong>Ο ΠΟΥ συστήνει 2,5 ώρες μέτριας έντασης γυμναστική την εβδομάδα για καλή υγεία και 5 ώρες εβδομαδιαίως για μεγιστοποίηση του οφέλους.</strong> Πάντως, και μισή ώρα την εβδομάδα έντονης γυμναστικής, όπως το τρέξιμο, μπορεί να έχει τα ίδια οφέλη.

Πιο αναλυτικά, στον γενικό πληθυσμό όσοι γυμνάζονταν τουλάχιστον 2,5 ώρες την εβδομάδα, είχαν 13% μικρότερο κίνδυνο θανάτου από καρκίνο, συγκριτικά με χαμηλότερα επίπεδα δραστηριοποίησης. Επίσης, οι επιβιώσαντες καρκίνου που παρέμεναν σωματικά δραστήριοι είχαν 27% μικρότερο κίνδυνο να πεθάνουν από καρκίνο.

Μάλιστα, η γυμναστική μετά τη διάγνωση του καρκίνου μείωνε τον κίνδυνο καρκινικού θανάτου περισσότερο από τη γυμναστική προ της διάγνωσης.