Αν μιλήσει κανείς για διάλυση της δημόσιας υγείας δεν είναι κάτι το καινούργιο.

Στο Κ.Υ. Φαρσάλων πάντως συμβαίνουν ακόμα χειρότερα πράγματα. Γιατροί και ασθενείς από την περασμένη Πέμπτη ξεπαγιάζουν κυριολεκτικά αφού τα καλοριφέρ έσβησαν ελλείψει πετρελαίου. Και σαν να μην έφτανε αυτό, πήρε φωτιά και ο πίνακας της ΔΕΗ αφού δεν άντεξε τα τρία θερμαντικά σώματα που για να αντέξουν το κρύο έβαλαν οι γιατροί στους χώρους.

ΔΕΗ και Πυροσβεστική πρόλαβαν τη φωτιά, αλλά το πρόβλημα της θέρμανσης δεν λύθηκε για ασθενείς και προσωπικό. Έτσι κουκουλωμένοι με τα μπουφάν τους, προσωπικό και ασθενείς, αγωνίζονται να σώσουν την αξιοπρέπεια του συστήματος, ενός κράτους που σχεδόν σε όλους τους τομείς δείχνει σημάδια αποσύνθεσης. Τέτοια φαινόμενα στον ευαίσθητο χώρο της υγείας είναι απαράδεκτα, παραπέμπουν σε τριτοκοσμικές καταστάσεις και χρήζουν άμεσης δικαστικής παρέμβασης για να εντοπισθούν οι υπεύθυνοι που δεν μερίμνησαν για τα αυτονόητα. Μόλις χθες καταγγέλθηκε ίδια κατάσταση και στο Κέντρο Υγείας Αγιάς. Κάποιος πρέπει να λογοδοτήσει για την ταλαιπωρία ασθενών και νοσηλευτών.