Η BIOAXIS Healthcare καινοτομεί και συστήνει στους επαγγελματίες υγείας, μια πρωτοποριακή διαδικτυακή εφαρμογή που τους λύνει τα χέρια! Πρόκειται για το BIOSOFT Electronic Medical Record TM, με το οποίο ο γιατρός μπορεί να διεκπεραιώσει με χαρακτηριστική ευκολία τις καθημερινές οργανωτικές ανάγκες του ιατρείου του, ή μιας κλινικής, που αφορούν τη Διοικητική Διαχείριση του Ιατρείου, το Ηλεκτρονικό Αρχείο του Ιατρικού φακέλου κάθε ασθενή και το κυριότερο την εύκολη εξαγωγή πολλαπλών στατιστικών στοιχείων.

Με το BIOSOFT επιτυγχάνεται η βελτιστοποίηση και αυτοματοποίηση των διοικητικών λειτουργιών, ώστε να εξοικονομείται πολύτιμος χρόνος για τον ιατρό τον οποίο μπορεί πλέον να αξιοποιεί παραγωγικά και αποκλειστικά για την υποστήριξη των ασθενών του. Το BIOSOFT προσφέρεται με δωρεάν συνδρομή για πάντα(!) στη βασική του έκδοση και χαρακτηρίζεται ιδιαίτερα φιλικό προς το χρήστη, αφού με 2 έως 4 κλικ, αναλαμβάνει να υπενθυμίζει ραντεβού, να αρχειοθετεί ιατρικούς φακέλους και εξετάσεις ασθενών, να καταχωρεί το προσωπικό και οικογενειακό ιστορικό του ασθενή, να «υπενθυμίζει» πιθανές αλλεργίες ή παράγοντες κινδύνου, να εκδίδει συνταγές, ενώ εξάγει πολύτιμα δημογραφικά και στατιστικά στοιχεία για την λειτουργία του ιατρείου!

Το BIOSOFT λειτουργεί σε περιβάλλον cloud και είναι προσβάσιμο από οποιαδήποτε συσκευή (smartphone, tablet, laptop &amp; PC) και τοποθεσία. Επίσης, είναι κατάλληλο για όλες τις ιατρικές ειδικότητες και είναι σχεδιασμένο ώστε να προσαρμόζεται ακόμα και στις πιο εξειδικευμένες ανάγκες του ιατρείου και της εκάστοτε ιατρικής ειδικότητας. Ο κάθε χρήστης έχει πρόσβαση με προσωπικό όνομα χρήστη και κωδικό πρόσβασης που ο ίδιος ορίζει, ενώ τα ευαίσθητα προσωπικά δεδομένα κρυπτογραφούνται για μέγιστη ασφάλεια και αποθηκεύονται σε ασφαλή Data Center, πιστοποιημένο με ISO27001, σύμφωνα με τα διεθνή ιατρικά πρότυπα και πρότυπα ανταλλαγής δεδομένων.

Ήδη, στους πρώτους μήνες ζωής του, το BIOSOFT τιμήθηκε με το πρώτο χρυσό βραβείο Best Business Productivity Application 2015 Gold Award, στα Apps Awards 2015, στο πλαίσιο του Mobility Forum &amp; Apps Awards 2015, που διοργανώθηκε από την ETHOS EVENTS, το bIT &amp; MOBILE και το portal bITdaily.gr, υπό την αιγίδα του Συνδέσμου Εταιρειών Κινητών Εφαρμογών Ελλάδας και την υποστήριξη του Συνδέσμου Επιχειρήσεων Πληροφορικής &amp; Επικοινωνιών Ελλάδας.

Ο κ. Γιάννης Καριψιάδης, CEO της BIOAXIS Healthcare , σημειώνει ότι «Πρωταρχικός στόχος της BIOAXIS είναι να προσφέρει ολοκληρωμένες λύσεις ηλεκτρονικής υγείας προς όφελος της ιατρικής και επιστημονικής κοινότητας, αλλά και των ασθενών. Το BIOSOFT EMRTM είναι μια πρωτοποριακή εφαρμογή που αντανακλά αυτή ακριβώς την επιθυμία και δέσμευση της BIOAXIS. Το BIOSOFT, χάρη στα έξυπνα και χρηστικά εργαλεία που συνδυάζει, δίνει τη δυνατότητα στους ιατρούς να έχουν εύκολη πρόσβαση, 24 ώρες το 24ωρο στα αρχεία των ασθενών τους, απ’ οπουδήποτε και αν βρίσκονται, και έτσι να επικεντρώνονται στη βέλτιστη διαχείριση και φροντίδα των ασθενών τους. Η βράβευσή μας κάνει περήφανους και μας κινητοποιεί ακόμα περισσότερο».

Αναλυτικές πληροφορίες για το BIOSOFT Electronic Medical Record TM και για να γίνετε δωρεάν συνδρομητής, μπορείτε να επισκεφθείτε την ιστοσελίδα www.biosoftemr.com