Άσχημη κατάληξη είχε για έναν 36άχρονο οικοδόμο από τη Βρετανία η πλάκα που έκανε ενώ ήταν μεθυσμένος. Ο Daniel Medforth, όπως ονομάζεται, αποφάσισε για πλάκα να καταπιεί μονομιάς 35 χάπια βιάγκρα!

Το αποτέλεσμα ήταν να καταλήξει στο νοσοκομείο έχοντας συνεχώς στύση για 5 μέρες, όπως αναφέρει η Mirror.

Ο 36χρονος αφηγήθηκε πως «κατέληξα να αισθάνομαι άρρωστος, να ζαλίζομαι και να έχω παραισθήσεις. Τα έβλεπα όλα πράσινα. Και είχα μια πελώρια στύση που δεν υποχωρούσε».

Τελικά, ο Medforth ομολόγησε την ανοησία του στη σύζυγό του, η οποία κάλεσε ασθενοφόρο.

Όπως εξήγησε, μιλώντας στη «Sun», οι γιατροί τού συμπεριφέρθηκαν άκρως επαγγελματικά, «όμως μπορούσες να δεις ότι προσπαθούσαν να συγκρατήσουν τα γέλια τους».

Ο πατέρας δύο παιδιών αφού πέρασε κάμποσες μέρες στο νοσοκομείο, τελικά ανάρρωσε.