Γλέντι χωρίς κρασί δεν γίνεται! Για αυτό πρέπει να δώσετε ιδιαίτερη έμφαση στην επιλογή του:

<strong>Εις τον αφρό!</strong>
Το πάρτι είναι μια ειδική περίσταση και επιβάλλει μια απόλυτα γιορτινή διάθεση. Οι αφρώδης οίνοι είναι ταυτισμένοι με χαρμόσυνα γεγονότα οπότε αναζητήστε μερικές ετικέτες που θα προσφέρουν αυτή τη ξεχωριστή εμπειρία στον ουρανίσκο των καλεσμένων σας.

<strong>Τι καιρό θα κάνει;</strong>
Το φθινόπωρο, το χειμώνα και νωρίς την άνοιξη, οι θερμοκρασίες «σηκώνουν» το κόκκινο κρασί. Αντίστοιχα, το λευκό κρασί «τραβιέται» περισσότερο όσο ο υδράργυρος βρίσκεται ψηλά.

<strong>Μου τη βίδωσε!</strong>
Ο φελλός απαιτεί περισσότερο χρόνο για να αφαιρεθεί από ένα καπάκι που απλά ξεβιδώνει. Αν τύχει η ποικιλία που προτιμάτε να βγαίνει και σε version καπακίου, προτιμήστε την.

<strong>Στη θέση τη σωστή</strong>
Επιβεβαιώστε ότι τα κρασιά θα παραμείνουν σε τέτοιο σημείο, πριν και μετά τη δεξίωση, που δεν θα επηρεάσει τη θερμοκρασία τους – είτε είναι κόκκινα είτε λευκά.

<strong>Προσέχουμε για να έχουμε </strong>
Καλύτερα να σας περισσέψουν μπουκάλια, παρά να ξεμείνετε. Μην ξεχνάτε ότι το κρασί είναι το πιο εύκολο ποτό και μπορούν οι καλεσμένοι να πίνουν όλο το βράδυ.